Partizan se revanširao Beostaru u derbiju prvenstva\nDetalj sa meča Partizan - Beostar u sezoni 2013/14.\nU derbi meču šampionata Srbije, u duelu dve ekipe koje su prikazale najbolje partije u dosadašnjem delu sezone i najavile međusobnu borbu za titulu do kraja sezone, ipak nije viđeno neizvesnosti koju su mnogi očekivali. Partizan je slavio ubedljiv trijumf kojim se primakao "pingvinima" na samo bod zaostatka uz dva meča manje u odnosu na novobeogradski tim. Beostar je slabim startom nove kalendarske godine i drugim uzastopnim porazom u ligi (prethodno izgubili kod kuće od Tise Volana), gotovo sigurno ispustio prvo mesto pred treći krug takmičenja koje donosi četiri meča na domaćem ledu pred start plej-ofa.\nKljučni momenti na meču dogodili su se u drugom periodu igre. Posle izjednačenog prvog dela u kojem je domaćin poveo golom Srđana Ristića u 5. minutu, a "pingvini" izjednačili pogotkom Kamila Kinkora 19 sekundi pre kraja, Partizan je odigrao vrlo "eksplozivno" u drugoj trećini u kojoj se igralo mahom pred golom reprezentativnog čuvara mreže Arsenija Rankovića. Crno-beli su u drugom periodu uputili čak 19 šuteva na gol, dok su sjajno štitili mrežu Milana Lukovića na čiji su gol gosti uspeli da upute samo jedan šut za dvadeset minuta! U međuvremenu, dva od tih 19 udaraca završili su u Partizanovoj meti, pa su golovima Nenada Rakovića i Nemanje Jankovića domaći hokejaši na poslednji odmor otišli sa prednošću od 3:1.\nU završnih dvadeset minuta susreta ponovo je viđena izjednačena igra, ali i prava goleada (čak šest golova). Beostar je posle samo 47 sekundi igre uspeo da smanji na 3:2 novim golom Kinkora, i na taj način vrati neizvesnost u susret. Ipak, samo četiri minuta kasnije Marko Brkušanin je još jednom pokazao da je u izvanrednoj formi i postigao svoj deveti gol na poslednja četiri meča. Nije tu bio kraj uzbuđenjima, jer su se gosti u 48. minutu golom u "pauer pleju" treći put vratili u meč, još jednim golom češkog internacionalca Kamila Kinkora koji je "het-trikom" najavio povratak u formu u kojoj je igrao u prvom delu sezone.\nMeđutim, samo četrdesetak sekundi je potrajala nada lidera na tabeli da može u potpunosti da se rezultatski vrati u meč, jer je Pavle Ogrizović ponovo vratio Partizanu prednost od dva gola. Pokušali su gosti u nastavku da se još jednom primaknu domaćinu, Igor Kosović pokušao je u poslednja dva i po minuta da povlačenjem Rankovića sa leda obezbedi igrača više u napadačkoj formaciji, ali se u takvoj situaciji ipak bolje snašao domaćin i sa dva gola u praznu mrežu (Čuković i Brkušanin) potvrdio pobedu – 7:3.\nPartizan siguran protiv Viteza\nPartizan još jednom ubedljiv protiv Viteza


Linija 22A neće saobraćati u ovom periodu, a trolejbus 29 voziće do Slavije. Autobusi 24, 26, 37 i 44, kao i minibus linija E2 će saobraćati Makedonskom, Dečanskom, Bulevarom kralja Aleksandra i dalje redovnim trasama.\nAutobus 31 će takođe ići Makedonskom, Dečanskom, Bulevarom kralja Aleksandra, a onda kroz Kneza Miloša i Nemanjinu do Slavije.\nDečanskom i Makedonskom do terminusa ići će i autobus 27. Minibus linija broj E9 će u oba smera umesto preko Terazija saobraćati od Trga Slavija ulicama: Beogradskom, Bulevarom kralja Aleksandra, Trgom Nikole Pašića, Dečanskom, Makedonskom, Trgom republike i dalje redovno.\nBeograd Terazije izmena linija gradskog prevoza Beograd vesti


Samantha Power razgovarala sa Schmidtom uoči svoje posjete BiH – Vijesti Online\nby Vijesti Online 17/01/2022, 19:19 2k Views\nUoči svoje posjete Bosni i Hercegovini, Samantha Power, administratorica Američke agencije za međunarodni razvoj (USAID), sastala sa visokim predstavnikom Christianom Schmidtom 14. januara, te su razgovarali o stanju u BiH i o “potrebi da se osnaže oni koji se bore protiv korupcije i stvaraju ekonomske prilike za mlade,” stoji u saopćenju USAID-a.\n“Razgovarali su o aktuelnoj političkoj krizi u zemlji, važnosti napora na deeskalaciji i pomirenju, te potrebi da se osnaže oni koji se bore protiv korupcije i stvaraju ekonomske prilike za mlade. Administratorica je još jednom potvrdila podršku SAD-a visokom predstavniku i njegovoj sposobnosti da vrši sva potrebna ovlaštenja, uključujući bonska ovlaštenja, dok se ne implementira Agenda 5+2 i dok BiH ne ispuni kriterije za prelazak iz međunarodne supervizije,” navodi se u saopćenju.\nPower i Schmidt su se složili u tome da “prosperitetna budućnost BiH zavisi od zajedničkih političkih lidera i građana koji rade na unapređenju reformi neophodnih za postizanje demokratskih i ekonomskih aspiracija BiH.”\n“Administratorica i visoki predstavnik složili su se da ostanu u bliskom kontaktu u vezi sa trenutnom političkom situacijom i u radu na potpunoj implementaciji Agende 5+2,” navodi se.\nSamantha Power posjetit će Bosnu i Hercegovinu u periodu od 19. do 21. januara. Kako je saopćeno iz USAID-a, Power dolazi kako bi “još jednom istakla opredjeljenje Sjedinjenih Država za partnerstvo sa građanima BiH dok nastoje izgraditi demokratsku i prosperitetnu budućnost u stabilnoj, funkcionalnoj Bosni i Hercegovini koju čine dva entiteta, tri konstitutivna naroda i svi ostali građani”.


Otvorena britanska ambasada u Iranu\nBeta\t 23. avgusta 2015. 14:30\nMinistar spoljnih poslova Velike Britanije Filip Hamond otvorio je danas britansku ambasadu u Teheranu, četiri godine pošto je ona prestala da radi zbog napada tvrdokornih iranskih konzervativaca, javila je iranska državna televizija.\nIstovremeno, ponovo je otvorena ambasada Irana u Londonu, javila je iranska poluzvanična agencija ISNA.\nHamond je danas stigao u Teheran da bi prisustvovao ceremoniji ponovnog otvaranja britanske ambasade i da bi razgovarao sa iranskim zvaničnicima.\nTo je prvi put od 2003. godine da neki šef britanske diplomatije dolazi u Teheran.\nBritanija nije imala diplomatsko predstavništvo u Teheranu još od novembra 2011. godine kada su tvrdi iranski konzervativci, u znak protesta zbog uvođenja međunarodnih sankcija svojoj zemlji, upali u ambasadu.\nMeđutim, pošto je za predsednika Irana izabran umerenjak Hasan Rohani, i pošto je Teheran nedavno potpisao sporazum sa šest svetskih sila u vezi sa sudbinom iranskog nuklearnog programa, došlo je do značajnog otopljavanja odnosa.\nHamond je te činjenice istakao u svom govoru u Teheranu i izrazio uverenje da dve zemlje “imaju potencijal da odu mnogo dalje” u svojim odnosima.\nPrema Hamondovim rečima, regionalna stabilnost i širenje Islamske države u Siriji i Iraku jesu neki od izazova u pogledu kojih Britanija i Iran treba da se pripreme za saradnju.\nIranski ministar spoljnih poslova Mohamed Džavad Zarif pozdravio je ponovno otvaranje britanske ambasade i ocenio da taj čin ukazuje na regionalni i globalni značaj Irana.\n“Svet je shvatio konstruktivnu ulogu Irana u regionu i globalno. Naravno da mi i neke evropske zemlje imamo različite stavove, ali to se može prevazići interakcijom, otvorenim očima i realističkim pristupom”, rekao je Zarif a prenosi iranska državna televizija.\nBritanska ambada će isprva imati malobrojno osoblje i pružaće ograničene konzularne usluge, ali zvaničnici očekuju da će sledećih meseci biti imenovan ambasador.\nTvrdokorni iranski konzervativci protive se otopljavanju odnosa sa Londonom. Mnogi od njih su u novembru 2011. godine nazivali britansku ambasadu “epicentrom pobune”.\nOni su Veliku Britaniju i njene medije, uključujući Bi-Bi-Si (BBC) optuživali za podsticanje nemira u Iranu i raspirivanje demonstracija u toj zemlji nakon spornih predsedničkih izbora 2009.


obavještavamo Vas da će biti upriličeno potpisivanje Protokla o saradnji između Federalnog ministarstva raseljenih osoba i izbjeglica i Grada Doboja, u cilju pružanja pomoći raseljenim osobama i povratnicima u sanaciji i rekonstrukciji stambenih jedinica, koje su djelimično oštećene ili totalno uništene, u vidu zajedničkog učešća Grada Doboja i Ministarstva, u srijedu, 29.08.2018. godine, sa početkom u 12:00 sati, u prostorijama Skupštine Grada Doboja, u Doboju.\nNakon toga će biti upriličeno i potpisivanje Tripartitnih ugovora za dodjelu građevinskog materijala između Federalnog ministarstva raseljenih osoba i izbjeglica, Grada Doboja i 21 korisnika. Korisnici su raseljene osobe i povratnici koji su izabrani putem Javnog poziva za obnovu i rekostrukciju stambenih objekata, objavljenog u novembru 2017. godine, posredstvom Ministarstva. Pomoć korisnicima će biti pružena u dodjeli građevinskog materijala za obnovu stambenih jedinica za stvaranje stambenog minimuma.\nUkupna vrijednost Projekta iznosi 320.000,00 KM, od čega je učešće Federalnog ministarstva raseljenih osoba i izbjeglica 60%, a Grada Doboja 40%.\nProtokol o saradnji o zajedničkom učešću će potpisati federalni ministar raseljenih osoba i izbjeglica dr.sci. Edin Ramić i gradonačelnik Doboja Obren Petrović, koji će nakon toga sa 21 korisnikom potpisati i Tripartitni ugovor o dodjeli građevinskog materijala.\nIzjave za medije su planirane nakon potpisivanja protokola i ugovora, u 12:30 sati.


Smatramo da kolaboracija i partnerstvo sa drugim institucijama visokog obrazovanja u Srbiji kao i partnerima iz drugih zemalja i armija, predstavlja ključ uspeha ovog projekta. Partnerstvo je takođe moguće ostvariti sa drugim korporacijama i vladinim institucijama, ukoliko je to u duhu misije ovog projekta.\nSaradnja sa akademskim institucijama u Srbiji\nUspostavljanje partnerskih odnosa sa drugim akademskim institucijama u Srbiji ima za cilj razmenu iskustava i digitalnih materijala. Kao osnovan preduslov za razvijanje ovakvih odnosa neophodno je prihvatiti otvorene standarde za višestruku upotrebu i interoperabilnost digitalnih sadržaja za učenje na daljinu. Osim toga, potrebno je uspostaviti i regulisati formalno-pravne odnose kojima se definiše saradnja u ovom pogledu.\nKao jedan od bitnih elemenata koji pospešuje saradnju sa drugim akademskim institucijama u Srbiji predstavlja proces akreditacije Vojne akademije Vojske Srbije, kojom ova akademska institucija za obrazovanje starešinskog kadra postaje deo, aktivni učesnik i formalno priznati član šireg obrazovnog sistema Republike Srbije.\nPartnerstvo i saradnja sa centrima za učenje na daljinu stranih armija je veoma bitan preduslov za celokupan uspeh projekta. Već je ostvarena saradnja sa centrima za učenje na daljinu Kraljevine Norveške, Velike Britanije i Češke republike, koja se ogledala u poseti naših delegacija armijskim centrima za učenje na daljinu u navedenim zemljama, razmeni pozitivnih i negativnih iskustava.\nS obzirom na pozitivna iskustva u ostvarivanju saradnje sa navedenim partnerima, planiran je nastavak i proširivanje saradnje sa navedenim partnerima koje bi se ogledalo kroz sledeće:\nuspostavljanje saradnje na nižim nivoima radi pružanja stručne pomoći prilikom formiranja i uspostavljanja organizacije Centra za učenje na daljinu,\npružanje stručne pomoći u vezi edukacije nastavničkog i tehničkog kadra uključenog u program učenja na daljinu,\npružanje podrške prilikom usvajanja standarda i protokola za izradu nastavnih materijala,\nrazmena nastavnih materijala u elektronskom obliku.\nOsim navedenih partnera, u planu je uspostavljanje saradnje sa drugim zemljama sa iskustvom u oblasti učenja na daljinu.\nUčenje na daljinu i Partnerstvo za mir (Partnership for Peace – PfP)\nPartnerstvo za mir je politička inicijativa osnovana zajednički od strane NATO-a i 26 partnerskih zemalja. Njen cilj je jačanje mira, slobode, demokratije i bezbednosti u Evropi promovisanjem razvoja vrednosti demokratske zajednice i međusobnog poverenja kroz kolaboraciju, jačanjem demokratske kontrole oružanih snaa i transparentnosti u oblasti bezbednosti, kao i povećanjem sposobnosti partnera da zajednički učestvuju u uperacijama pod mandatom UN ili OSCE.\nPomenuti ciljevi Partnerstva za mir se u praksi promovišu kroz učenje na na daljinu kroz razvoj osnovnih kurseva po pitanjima međunarodnih odnosa, bezbednosne politike, međunarodnog prava i drugih bitnih oblasti. Osim toga, kursevi u oblasti informacionih tehnologija i stranih jezika, imaju za cilj da povećaju sposobnost partnera da uzmu učešće u združenim operacijama i manevrima pod rukovodstvom UN, OSCE i PzP. Razvojem e-learning softvera (PfP Learning Managament System) koji je zasnovan na SCORM standardu, partnerima projekta su dostupne tehnologije koje mogu zajednički koristiti.\nADL radna grupa Konzorcijuma PzP Akademija odbrane i Instituta za bezbednosne studije formiraju institucionalno okruženje za e-learning aktivnosti pod Partnerstvom za mir. Kolaboracija u razvoju e-learning materijala i e-learning softvera unutar radne grupe predstavlja praktičnu implementaciju principa bezbednosti kroz saradnju.


Ruski gas - jedna zemlja, jedna cena - Bizlife.rs\nRuski gas – jedna zemlja, jedna cena\n12:35 Moskva, 14/04/2014\nIzvozna cena ruskih energenata razilikuje se od zemlje do zemlje, a od toga koliko kupac gasa ili nafte mora da plati Moskvi, pored ekonomskih preduslova, u mnogome zavisi i od političkih odnosa zemlje kupca i Rusije. Ukrajina plaća tri puta više od Belorusije, a među "povlašćenima" je i Srbija.\nViše od 20 evropskih zemalja trenutno u priličnoj meri zavisi od uvoza ruske nafte i gasa. Podaci britanske Agencije za informisanje o energetici pokazuju da Evropa tri četvrtine od ukupno uvezene nafte nabavlja od Rusije, kao i 76 odsto gasa, a Nemačka je najveći kupac ta dva energenta.\nNa cenu ruske nafte i gasa utiče više različitih momenata, između ostalog i to da li države imaju prijateljski ili neki drugi status za strateškim sirovinama daleko nabogatiju zemlju na svetu.\nGas je roba čija cena uvek podrazumeva dogovor dve strane, odnosno kupca i prodavca, kazao je Tanjugu generalni sekretar Udruženja za gas Srbije Vojislav Vuletić i dodao da je cena gasa uvek poslovna tajna, kao i da zavisi od kupljene količine.\nPored toga, na cenu utiče i to da li država koja kupuje gas ima udela u vlasništvu kompanije koja ga prodaje, naveo je Vuletić, dodavši da se u tom slučaju postiže manja cena, te da među faktorima koji utiču na cenu gasa značajnu ulogu imaju i politički odnosi između zemalja.\nKonkretan primer kako politički odnosi direktno utiču na cenu energenata su Belorusija i Ukrajina. Prva već više od dve decenije dobija gas i naftu iz Rusije po povlašćenoj tarifi, dok će druga, nakon naglog zaokreta Kijeva od Moskve prema EU i SAD, sada morati da plaća "tržišnu cenu".\nBelorusija dobija ruski gas po ceni od okoo 140 do 146 dolara za hiljadu kubika, dok će ukrajinska gasna kompanija Naftogas morati da plaća istu količinu gasa po tri puta većoj ceni nego beloruski kupci.\nAnalitičari u Moskvi ističu da je "jako povlašćenu" cenu ruskog gasa Minsk delom dobio i tako što je Rusiji prodao većinski paket akcija u beloruskoj državnoj gasnoj kompaniji, u čijem vlasnštvu se nalaze i svi veliki cevovodi kojima se ruski gas doprema do evropskih kupaca.\nPrivremeno rukovodstvo u Kijevu već je, inače, saopštilo da u ovoj godini Ukrajina namerava da uveze 27 do 33 milijarde kubika gasa, ali da po novom cenovniku uopšte nije u stanju da plati taj energent poreklom iz Rusije.\nUkrajina trenutno duguje Rusiji za gas više od 2,2 milijarde dolara i zato grozničavo pokušava da obezbedi nedostajuće količine, a reč je za početak o desetak milijardi kubika, "reverzibilnim" importom iz Slovačke i Mađarske, iako obe te članice EU dobijaju gas od Rusije i to cevovodima kroz ukrajinsku teritoriju.\nSlovačka se u principu složila da se takav aranžman sa Ukrajinom napravi, ali zahteva garancije da će Kijev preuzetu robu i platiti. Rusija je već stavila prigovor na mogućnost takvog aranžmana, tvrdeći da je protivan postojećem energetskom ugovoru između Bratislave i Moskve.\nBugarska, koja je bezmalo sto odsto zavisna od ruskog gasa, a u velikoj meri i nafte, uspeva, naročito posle sporazuma o gasovodu Južni tok, da od Rusije dobije popuste na cenu nafte i gasa, ali široj javnosti nisu poznati najvažniji detalji tih i nekih drugih energetskih aranžmana.\nSrbija, koja bi uz Bugarsku trebalo da bude vrlo važna karika u projektu Južni tok, prošle godine je uspela da dobije popust na cenu ruskog gasa koji sada naše preduzeće Srbijagas plaća oko 370 dolara za hiljadu kubika.\nRuski gasni gigant Gazprom je, inače, prošle godine uvećao izvoz gasa u Evropu, u poređenju sa 2012. godinom, na 139,32 milijarde kubika, ili za blizu 24 odsto, dok je isporuka nafte porasla na više od 170 miliona tona.\nMoskva će, kako je najavljeno od strane zvaničnika, nastaviti i dalje da kupce snabdeva dovoljnim količinama nafte i gasa po "realnim, tržišnim cenama" koje ipak neće važiti za Belorusiju i neke druge zemlje iz "bliskog okruženja", kao i one koje imaju status strateškog partnera Rusije.\nrusija svet GAS cena evropa nafta ukrajina belorusija Srbija


Podela Kosova opasna avantura - Hiseni\nDelegaciju Kosova ce predvoditi predsednik Kosova Fatmir Sejdiu i u njoj ce pored predsednika parlamenta Kolj Beriše i premijera Agima Čekua biti i predstavnici vodećih opozicionh partija Hašim Tači i Veton Suroi koji su i članovi pregovaracke ekipe Kosova.\nHiseni je rekao da kosovska pregovaračka ekipa neće ići na bečki sastanak ni sa kakvim pisanim dokumentom. Kosovska ekipa će zastupati stav koji je međunarodnim posrednicima prezetiran na sastanku u Prištini - da ne moze biti pregovora o nezavisnosti i teritorijalnom integritetu Kosova i da se ne može menjati predlog međunarodnog posrednika Martija Ahtisarija.\nOdgovarajući na pitanje novinara o sve češćim najavama mogućnosti podele Kosova i stavu kosovske strane Hiseni je rekao da bi podela Kosova bila vrlo opasna avantura sa nesagledivim posledicama po Evropu i svet. “Ukoliko neko bude hteo da ponovo crta karte na Balkanu, onda ce to biti vrlo opasna avantura koja se nece završiti samo crtanjem karte Kosova, već će se ponovo crtati mnoge karte na Balkanu. Mi ne verujemo da je interes bilo koga u Evropi i međunarodnoj zajednici da stvori haoticnu situaciju na Balkanu sa nepredvidivim posledicama”, upozorio je Hiseni. On je dodao da je stav delegacija Kosova jasan - nema podele i neće je biti. “To je jedan od rukovodecih principa Kontakt grupe potvrđen i ponovo istaknut u ministarskoj izjavi Kontakt grupe od 31 januara 2006 godine”, ističe Hiseni i dodaje da Kosovo nema nikakvih razloga da ne veruje u ove principe međunarodne zajednice.


Vučić pojasnio šta podrazumeva pod „razgraničenjem“ - Sputnjik Srbija\n08:26 10.08.2018 (osveženo 08:41 10.08.2018) Preuzmite kraći link\nHoćemo jasne granice, a ne provizorijum kao što je danas, u kome jedno piše, a sasvim drugo imamo na terenu, rekao je predsednik Srbije Aleksandar Vučić za „Novosti“, obrazlažući svoj stav o razgraničenju.\nDačić podržava predlog Vučića o razgraničenju\nObrazlažući ovaj svoj stav za „Novosti“, Vučić je dodao da nije rekao ništa novo i da opciju razgraničenja zagovara godinama.\nVučić je rekao da je uvek izvor potencijalnog sukoba kada postoji teritorija za koju se ne zna ko je kako tretira i šta kome pripada. On je kazao da ne želi da iznosi neke stvari i o čemu pregovara sa kosovskim Albancima, jer bi tako otvorio karte Srbije, za razliku od Tačija i Haradinaja, pojedinih zapadnih predstavnika, ali i onih u domaćoj javnosti koji sve znaju, „a nisu nijednom razgovarali niti prisustvovali bilo kakvim razgovorima“:\n„Nisam neodgovoran i neću da izlazim sa ’veličanstvenim patriotskim izjavama‘. Znam svoj posao i radim ga u najboljem interesu Srbije i nedvosmisleno ću reći šta mislim kada se bude bilo blizu nekog opipljivog rešenja“, rekao je Vučić.\nVučić Aleksandar, razgraničenje, Kosovo i Metohija


Potvrđeno: Štepanek novi trener Đokovića | Kodex.ME\nPotvrđeno: Štepanek novi trener Đokovića\nSrpski teniser Novak Đoković potvrdio je da će Čeh Radek Štepanek biti njegov novi trener.\n30. 11. 2017 - 21:35 Autor: Kodex\nSrbin je bio bez stalnog trenera još od kada je otpustio čitav trenerski tim na čelu sa Marjanom Vajdom i Borisom Bekerom, prenosi B92.\nTokom leta je uz njega bio Andre Agasi, Đoković se povukao posle Vimbldona zbog povrede lakta, a do kraja sezone je ispao iz Top 10 po prvi put u poslednjih desetak godina.\n"Ko je ovo? Radek, Radek Štepanek je ovdje? Da vidimo šta on radi", rekao je Đoković u razgovoru sa Štepanekom na šta je Čeh odgovorio da trenutno odmara.\n"Uživam u vremenu i tome što ne moram više da ustajem rano, jedem zdravo i u svakodnevnoj disciplini", rekao je Čeh koji je okončao svoju dugotrajnu karijeru u 38. godini. Najbolji rezultat u singlu mu je bilo četvrtfinale Vimbldona 2006. godine na GS turnirima.\n"Vrlo je interesantno jer zapravo tražim drugog trenera, ne znam šta si naumio ali ako nemaš ništa bolje da radiš, možda bismo mogli da pokušamo, možda bi mogao da mi budeš trener?", dodao je Đoković u razgovoru sa češkim teniserom.\n"Znaš odmarao sam dosta prethodnih šest nedjelja pa bismo mogli da pokušamo", potvrdio je Štepanek.\nŠtepanek u singlu tokom karijere nije ostvario značajne rezultate, ali jeste kao dubl igrač jer je osvojio US Open, Australijan Open i Dejvis kup dva puta.\nOstaje upamćen i kao vrlo neugodan protivnik kada god se susretao na turnirima sa Đokovićem i jedan od igrača koji je ostao dosledan servis-volej igri.


'Deo univerzitetske zajednice u slučaju doktorata Siniše Malog reagovao mlitavo i nezainteresovano'\nIzvor: Radio 021, 30.Okt.2019, 08:59\n"Deo univerzitetske zajednice u slučaju doktorata Siniše Malog reagovao mlitavo i nezainteresovano"\n"To je na neki način priznanje da je on plagirao i javna osuda je, koliko ja razumem, na neki način signal Rektoratu da poništi doktorat. Većinski je to veće na FON-u praktično izglasalo tvrdnju >> Pročitaj celu vest na sajtu Radio 021 << da je on imao neakademsko, nečestito ponašanje, odnosno da je prepisao", kaže za Radio slobodna Evropa Oliver Tošković sa Filozofskog fakulteta u Beogradu.\nTošković je u grupi od oko 140 profesora koji su potpisali žalbu na doktorat Siniše Malog i predali je Odboru za profesionalnu etiku Univerziteta u Beogradu. Tom Odboru, koji do 4. novembra treba da donese konačnu odluku o tome da li u izradi doktorske disertacije Siniše Malog postoje elementi neakademskog ponašanja plagiranja, biće prosleđena i odluka Nastavno-naučnog veća FON-a.\nPriča o doktoratu Siniše Malog, koji je u međuvremenu sa mesta gradonačelnika Beograda ušao u Vladu Srbije kao ministar finansija, traje već pet godina. FON je najpre doneo odluku da ministrova teza nije plagirana, jer je bez navođenja izvora preneseno samo sedam odsto teksta, ali Univerzitet taj izveštaj nije prihvatio, već ga je poslao FON-u na ponovno izjašnjavanje.\nProfesor Evropske škole za biznis u Nemačkoj Raša Karapandža je u svom autorskom tekstu pre više od pet godina analizirao doktorsku disertaciju Siniše Malog i okvalifikovao je kao "jedan je od najgorih plagijata sa kojim je srpska javnost imala prilike da se do sada susretne". Nakon što su studenti iz udruženja "Jedan od pet miliona" 12 dana držali u blokadi Rektorat, rektorka Ivanka Popović je obećala da će Univerzitet konačnu odluku o doktoratu Siniše Malog doneti najkasnije do 4. novembra.\n"Univerzitetska zajednica je reagovala mlitavo i nezainteresovano", ocenjuje pisac Filip David. "Jedan deo univerzitetske zajednice reaguje kako treba i zahteva da se ta stvar dovede do kraja, a jedan veći deo je nezainteresovan, ne žele da se upliću u te stvari kao da to nije nešto što se tiče Univerziteta. A uveliko ti plagijati, očevidno ih ima, kompromituju čitav Univerzitet", kaže David.\nOn navodi da ljudi, u zemlji gde je "sve na neki način podložno političkoj podobnosti" i gde možete da izgubite i zvanje ako niste politički pogodni, gde ne možete napredovati ako niste podobni, ne žele da reaguju.\n"Drago mi je što su potvrdili ponovo da moj doktorat nije plagijat, jer znam da sam ga ja pisao, siguran sam u svoje znanje, siguran sam u ono što sam radio. Ali, evo, za neke greške koje su bile prihvatiću odgovornost i idemo dalje", rekao je Mali za B92.\nA dan nakon odluke Nastavno-naučnog veća FON-a, ministru finansija Siniši Malom uručen je orden Velikomučenika Кragujevačkih prvog stepena, uz blagoslov patrijarha Irineja. Mali je prošle godine, kao gradonačelnik Beograda, izdvojio sredstva koja su bila neophodna kako bi se posle 10 godina završio Hram Silaska Svetog Duha na apostole u selu Barzilovica kod Lazarevca, saopštilo je Ministarstvo finansija.\n011vodič.com: FON izrekao javnu osudu Siniše Malog; Ministar: Znam da sam ja pisao doktorat\nKurir: SINIŠA MALI O ODLUCI NASTAVNO-NAUČNOG VEĆA FON: Treći put potvrđeno da doktorat nije plagijat


Nova omiljena šoping destinacija za kuću - WANNABE MAGAZINE\nNova omiljena šoping destinacija za kuću\nU subotu 26. septembra biće upriličeno svečano otvaranje EXTRA CENTRA, u ulici Omladinskih brigada 100 – mestu nove šoping destinacije za objedinjenu kućnu ponudu.\nTim povodom i radnje novog centra će posetioce obradovati bogatim muzičkim programom, pa će tako Forma Ideale organizovati nastup popularnog muzičkog sastava Neverne bebe, i omogućiti mališanima da se druže sa svojim omiljenim Pinkovim zvezdicama.\nExtra Centar se prostire na površini od 11.500 metara kvadratnih, od čega 5.000 pripada Forma Ideale, kojoj je ovo ujedno i najveći prodajni salon u zemlji. Među novim zakupcima centra tu su Galerija podova, Tehno Centar MAG i Dormeo.\nDogađaj povodom svečanog otvaranja će biti upriličen brojnim pratećim zabavnim sadržajima za sve članove porodice, sa posebnim naglaskom na najmlađe posetioce, od animacije sa štulašima, preko face painting-a do igra bez granica.\nTakođe, Extra Centar je za sve svoje posetioce pripremio i posebna iznenađenja u vidu dodatnih promotivnih akcija na kupovine. Svi oni koji toga tog dana potroše minimum 5.000 dinara, biće nagrađeni vaučerima sa popustom od 10 odsto za Roda Megamarket, koji se nalazi u neposrednoj blizini centra.


EKSKLUZIVNO IZDANJE ERP KIM:\nDr. Rada Trajkovic, podpredsednik SNV KIM o statusu Kosova i Metohije i najnovijem predlogu senatora Dzozfa Bajdena\nREFERENDUM, DA, ALI NE SAMO NA KOSOVU I METOHIJI?\nVecina koja sistematski krsi prava manjina nema moralnog prava da svojim brojem odredjuje studbinu jedne teritorije i stanovnika koji na njoj zive\nDr. Rada Trajkovic\nPotpredsednik SNV Kosova i Metohije\nNajnoviji predlog americkog senatora Dzozefa Bajdena po kome bi gradjani Kosova i Metohije mogli da referendumom odluce o buducnosti Pokrajine krije ozbiljne opasnosti za ne-albanakse zajednice, posebno za kosovsko-metohijske Srbe. Iako, doduse, sen. Bajden tvrdi da pre referenduma treba ostvariti izvesne standarde postovanja ljudskih prava, takav referendum mogao bi se pokazati ne kao orudje demokratije, vec kao sredstvo nastavljanja etnicke represije, kojoj su Srbi i manjine na Kosovu i Metohiji svakodnevno izlozene. Konacan ishod ovog opasnog eksperimenta bio bi gotovo sigurno etnicki cista drzava kosovskih Albanaca, sto daleko odudara od onog sto, barem zvanicno, zele zemlje demokratskog Zapada.\nPoslednjih cetiri godine kosovski Albanci nisu ucinili apsolutno nista u pogledu postovanja ljudskih prava srpske zajednice. Iako u zakonodavstvu Kosova i Metohije postoje provizije koje teoretski garantuju prava manjina, Srbi tesko mogu da ih koriste, jednostavno zbog toga sto zive na marginama zakona i reda, izolovani u svojim siromasnim enklavama i izlozeni svakodnevnim pretnjama albanskih ekstremista. Do sada UNMIK nije bio u stanju da garantuje cak ni upotrebu srpskog jezika u javnosti, a da ne govorimo o nekim drugim pravima. Skoro svi srpski natpisi sa nazivima gradova koji su postavljeni pod UNMIK administraciojom precrtani su crnim sprejem. Mnogi Srbi s pravom rezonuju na sledeci nacin: Ako Albanci ne mogu da prihvate nas jezik, kako ce prihvatiti i postovati ostala nasa prava i obezbediti nam slobodan i dostojanstven zivot?\nReferendum na kome bi kosovski Albanci prostom vecinom izglasali nezavisnost nikako nije i ne moze biti pravedno resenje. Iako moderno evropsko zakonodavstvo priznaje pravo na samoopredeljenje, ono takodje priznaje i pravo teritorijalnog integriteta suverenih drzava. U dvadesetom veku postoje brojni primeri sukoba ova dva principa, iako ona nisu neophodno kontradiktorna i ne iskljucuju jedan drugog. Kosovo i Metohija su privremeno stavljeni pod administraciju UN-a zbog represivne politike Slobodana Milosevica, ali sada u Beogradu vise nema starog rezima i vlast je u rukama onih koji su se ostro suprotstavili Milosevicevoj politici, posebno u godinama rata. Srbija i Crna Gora je danas bez sumnje najmultietnickija zemlja Balkana. Zato ova drzava, ciji su Kosovo i Metohija sastavni deo, ima puno pravo da spreci otcepljenje jednog dela svoje drzavne teritorije, jer bi jednostrana secesija znacila nasilnu promenu medjunarodnih granica drzave-clanice UN i Evropskog Saveta. Dodatni razlog za ovakav stav Beograda jeste cinjenica da tu promenu zeli samo 19% gradjana, cija je namera da stvore svoju sopstvenu etnicku drzavu i eventualno je u sledecoj fazi povezu sa drugim tzv. albanskim teritorijama. U stvari, u tom slucaju najbolje resenje bi bilo da se organizuje referendum na celoj teritoriji Srbije i Crne Gore, ukljucujuci Kosovo i Metohiju i da se sazna volja celokupnog stanovnistva drzave koja broji blizu 10 miliona. Koliko je god Kosovo i Metohija vazno za lokalne kosovske Albance, ono je vazno i za srpski narod u celini jer predstavlja njegovu riznicu istorije, kulture i duhovnosti.\n"Pravo na samoopredeljenje ne znaci neophodno i secesiju. Nacionalna grupa ne mora da bude nezavisna, u svojoj sopstvenoj nacionalnoj-drzavi da bi kontrolisala svoju sudbinu", kaze Rolf Ekeus, Visoki Komesar za nacionalne manjine pri OSCE-u, dodajuci: "Ako bi bilo tako onda bi Evropa izgledala mnogo drugacije nego sada i postojali bi konstantni, oruzani konflikti u jednom uzaludnom i pogresnom pokusaju da se stvore etnicki ciste nacionalne drzave."\nOve reci su u potpunosti primenjive na kosovsku situaciju zbog toga sto je cilj kosovskih Albanaca upravo stvaranje nacionalne drzave (zapravo, druge nacionalne albanske drzave na Balkanu) koja bi bila skrojena iskljucivo u skladu sa interesima albanske nacionalne zajednice. Cetiri godine posleratnih zbivanja nude mnogo dokaza koji potvrdjuju ovu tvrdnju: Srbi i manjine su disrkiminisani u svim sferama zivota, ne uzivaju osnovnu slobodu kretanja i u skladu s tim ne mogu da se normalno zaposljavaju zbog bezbednosnih rizika. Oni jos nemaju nesmetan pristup medicinskim, obrazovnim i drugim institucijama, ugrozena su njihova verska prava i jos im se ruse i skrnave crkve i groblja. Mozda je nabolji pokazatelj njihovog polozaja cinjenica da srpski poslanici u Skupstini Kosova i Metohije na sednice jos putuju u oklopljenim policijskim vozilima i ne mogu normalno da napuste zgradu Skupstine. Povratak blizu 230.000 srpskih prognanika je jos neizvesan, uostalom kao i pitanje njihove imovine koju su vecim delom vec uzurpirali Albanci. Pokrajina nikad nije bila monoetnickija u svojoj istoriji. Kosovsko-metohijski gradovi su danas gotovo iskljucivo albanski: srpska geta u Pristini, Prizrenu, Orahovcu ili Gnjilanu sa grupama izmedju 50tak i 200 civila ogranicenih na uski prostor na kome zive mozda po najbolje pokazuje kakva bi ljudska prava kosovski Albanci garantovali Srbima u nezavisnoj drzavi. Moramo da imamo u vidu da ova situacija postoji dok u Pokrajini boravi blizu 40.000 pripadnika KFOR-a i UNMIK-a. Da li je logicno da ce se njihovim odlaskom situacija promeniti na bolje?\nMedjutim, i pored svega toga, lideri kosovskih Albanaca, ukljucujuci "umerenog" Rugovu i Adema Demacija otvoreno prete novim ratom ukoliko se ne ispuni njihova zelja za nezavisnoscu Pokrajine. Istovremeno sve je vise teroristickih akcija tzv. Albanske nacionalne armije koja se sluzi istim metodama kao i svojevremeno OVK pre rata. Ali, zar ova strategija ne znaci koriscenje nasilja u cilju ostvarenja politickih ciljeva sto se u medjunarodnom recniku naziva – terorizam? Da li bi stoga medjunarodna zajednica trebala da podlegne pretnjama i pritiscima i nagradi nasilje i etnicku represiju priznavanjem etnicki ciste drzave Kosova? Odgovor na ova pitanja ce biti od sustinske vaznosti za sudbinu mnogih drugih kriznih podrucja u Evropi i svetu.\nZato bi najispravnije resenje bilo da se u slucaju da kosovski Albanci traze referendum kao "demokratsko sredstvo" resavanja statusa Kosova i Metohije, javno zatrazi referendum svih gradjana Srbije i Crne Gore. Beograd bi trebao da cvrsto insistira na nepromenjivosti medjunarodnih granica, jer bi njihova promena predstavljao presedan koji bi izazvao mnoga krizna zarista ne samo na Balkanu i drugde u svetu, vec bi doveo do dalje dezintegracije drzavne teritorije SCG. Pretnjama teroristickim napadima i ratom mora se suprotstaviti odlucnom akcijom kojom bi se neutralizovali kriminalni elementi i pitanje resavanja statusa Kosova i Metohije svelo iskljucivo na politicki nivo dijaloga i pregovora izmedju Beograda i Pristine. U tom dijalogu sve opcije moraju biti otvorene, ukljucujuci i nezavisnost Pokrajine kao i njen ostanak kao autonomne pokrajine u okvirima Srbije i drzavne unije SCG. Status Kosova i Metohije se ne moze resiti negde daleko odavde da bi se Beograd i Pristina pozvali na okrugli sto samo da pregovaraju o modalitetima vec gotovog resenja o direktnoj ili tzv. "uslovnoj" nezavisnosti. Ova opcija, koju favorizuju pro-albanski krugovi na Zapadu vidi se kao jedini nacin da se zaobidje legitimno pravo Srbije da ocuva jedinstvo svoje teritorije i da se Beograd prisili raznim ustupcima na drugoj strani da se odrekne Kosova i Metohije (laksi ulazak u EU, NATO itd). Lideri kosovskih Albanaca su sve vise svesni da sa tako losim stanjem ljudskih prava i bezbednosti na terenu s jedne strane i sve boljeg medjunarodnog polozaja Srbije s druge strane, nezavisnost Kosova i Metohije uopste ne izgleda lako dostizan i opravdan cilj kao u vreme Miloseviceve vlasti, pa zato nastoje da izbegnu direktan dijalog sa Beogradom po svaku cenu.\nIstovremeno sve je jasnije da bi eventualna nezavisnost Kosova i Metohije ozbiljno destabilizovala krku ravnotezu snaga na Balkanu. Nova drzava etnickih Albanaca bi uskoro postala nosilac vec probudjene albanske nacionalne euforije i bilo bi nemoguce zustaviti proces radikalizacije u juznim delovima Srbije, Crnoj Gori i obliznoj Makedoniji, gde Albanci kao manjina zive. Stvaranje etnicke albanske drzave bi takodje dalo sasvim pogresan signal ekstremistima u drugim zemljama koji bi i sami poceli da veruju da se polozaj etnickih manjina u demokratskim multietnickim drzavama, kao sto je Srbija-Crna Gora, mogu resiti samo secesijom i izgradnjom nove nacije. Ovaj proces je sustinski suprotan evropskim integrativnim procesima i moze da bude ozbiljna pretnja ne samo Balkanu vec i celom starom kontinentu.\nU svakom slucaju, resavanje kosovskog problema treba da se odredi u jednom demokratskom nadmetanju izmedju Beograda i Pristine. Resenja zapravo ne bi ni trebalo odmah traziti u promenama karte Evrope vec u promeni nacina misljenja i zameni anahrone mitologije savremenom demokratskom svescu. Ona strana koja pokaze vise spremnosti da se odgovorno prilagodi demokratskim standardima, postovanju prava manjina i bezbednosti trebala bi da dobije i podrsku zapadnih demokratije. Svaki drugi pristup bio bi veoma stetan za stabilizaciju Balkana i njegovu konacnu integraciju u Evropsku uniju.\n(Ovaj koji je ERP KIM Info-Service ekskluzivno dobio od Dr. Trajkovic mogu slobodno preuzimati drugi mediji u celini ili u delovima)


Milan Stanković tvrdi da su mu ukrali pesmu i lansirali je na Internet!Evo kako zvuči ista! – Balkan Life\nMilan Stanković tvrdi da su mu ukrali pesmu i lansirali je na Internet!Evo kako zvuči ista!\nAutor Dragan 5. septembra 2013., 00:00 1.8k pregleda 150 glasova\nNovi singl pop zvezde Milana Stankovića „Od Mene Se Odvikavaj“ je ukraden iz njegovog kompjutera i lansiran na internet.\nUkrali mu pesmu!\nPop pevač Milan Stanković poslednjih nekoliko meseci je veoma vredno radio na novim pesmama, a za svoj rođendan, odnosno 9. septembar je zakazao premijeru pesme „Od Mene Se Odvikavaj“, koju su za njega uradili Marina Tucaković i Damir Handanović.\nPlavokosi pevač je za pomenutu numeru pre nekoliko danasnimio i spot, ali mu se ipak nije dalo da sve ide po njegovim planovima. Numera je ukradena iz njegovog kompjutera i u toku današnjeg dana je lansirana na Internet, ali kako saznajemo, ovo nije finalna verzija pesme.\nOdmah nakon što je pesma objavljena za slobodno preslušavanje, i to samo pet dana pre zvanične premijere, pokušali smo da stupimo u kontakt sa pevačem, ali on nije bio dostupan za komentar.\n– Tačno je da je pesma ukradena. Neko je želeo da prisvoji numeru i preglede za sebe, ne razmišljajući da tako nanosi veliku štetu Milanu. No, njegovi fanovi će biti u prilici da čuju finalnu verziju pesme, kao i spot već za nekoliko dana, na Milanov rođendan – rekli su u Milanovoj PR službi za naš portal.


Svečana akademija povodom osam vijekova Srpske pravoslavne crkve\nUtorak, 8.10.2019., 08:59 Utorak, 8.10.2019., 08:59\nSvečana akademija povodom obilježavanja 800 godina autokefalnosti Srpske pravoslavne crkve kojoj će prisustvovati zvaničnici iz Republike Srpske, biće održana večeras u Beogradu.\nSvečanoj akademiji pod nazivom “Zavjet Svetom Savi”, koja počinje u 20 časova u Centru “Sava”, prisustvovaće predsjednik Narodne skupštine Republike Srpske Nedeljko Čubrilović, premijer Republike Srpske Radovan Višković i ministar privrede i preduzetništva Republike Srpske Vjekoslav Petričević.\nZvanično obilježavanje osam vijekova od samostalnosti SPC počelo je u nedjelju, 6. oktobra, u Manastiru Žiča, gdje je Svetu arhijerejsku liturgiju služio Njegova svetost patrijarh srpski Irinej.\nPovodom velikog jubileja, u Muzeju SPC u Beogradu sutra u 18 časova biće otvorena izložba “Osam vijekova umjetnosti pod okriljem SPC”.\nNa izložbi će biti izloženi umjetničko-duhovno-kulturni predmeti od 13. do 20. veka, koji dolaze sa svih prostora na kojima su pravoslavni Srbi živjeli, prije svega sa prostora početaka postojanja SPC.\ncrkvabeogradspcSrpska pravoslavna crkvasvečana akademija


Hilari pobedila u Portoriku, na korak do nominacije - Nova Borba\nHilari pobedila u Portoriku, na korak do nominacije\nPretendentkinja za nominaciju Demokratske stranke za predsednika SAD Hilari Klinton pobedila je na unutarstranačkim izborima u Portoriku svog glavnog rivala Bernija Sandersa.\nTime se Klintonova približila na korak da osvoji dovoljan broj delegata koji bi joj obezbedio nominaciju svoje stranke na predsedničkim izborima zakazanim za novembar, prenela je agencija AFP.\nHilari Klinton je sada gotovo uverena da će je stranka nominovati za predsednika SAD, što je veliki korak ka ispunjenju njenog sna da se vrati u Belu kuću 16 godina nakon što je bila prva dama za vreme mandata svog supruga Bila Klintona, ali ovaj put kao predsednica države.\nBivša američka državna sekretarka je, prema preliminarnim podacima Si-En-Ena, u Portoriku osvojila 62,5 odsto glasova prema 37,1 odsto glasova za Sandersa.\nKlintonovoj, koja je do sada osvojila 2,323 delegata, a procenjuje se da je u Portoriku dobila najmanje 31 glas, sada nedostaje veoma mali broj delegata da bi osvojila 2.383 delegata neophodnih za zvaničnu nominaciju.\nAP ocenjuje da će ona taj prag nesumnjivo preći na unutarstranačkim izborima koji se sutra održavaju u Nju Džerziju i Kaliforniji.\nSanders je, međutim, obećao da će se boriti sve do Nacionalne konvencije Demokratske stranke u julu, tvrdeći da može da uveri većinu od nekoliko stotina takozvanih superdelegata, koji podržavaju Klintonovu, da promene mišljenje i podrže njegovu kampanju.\nSuperdelegati su istaknuti članovi Demokratske stranke koji nisu povezani ni sa jednim kandidatom niti ih obavezuju rezultati unutarstranačkih izbora u saveznim državama, a koji zvanično glasaju za nekog od kandidata svoje stranke za predsednika SAD tek na konvenciji u julu.


Evropske lou-kost avio kompanije počinju sa letovima u maju | Nova Ekonomija\nEvropske lou-kost avio kompanije počinju sa letovima u maju\nReuters, Nova ekonomija\nViše evropskih niskobudžetnih avio kompanija počinje sa obnovom letova u maju, javlja Rojters.\nMađarska avio prevoznik Wizz Air saopštio je da će 1. maja pokrenuti neke letove iz Londona, i biće jedan od prvih evropskih avio prevoznika koji obnavljaju pružanje usluga. Prvi letovi, između ostalih, biće za više odredišta u Rumuniji, kao i za Budimpeštu, Lisabon i Tenerife u Španiji.\nWizz Air je saopštio da će posada nositi maske i rukavice tokom letova i deliti putnicima maramice za dezinfekciju, a avioni će tokom noći biti deiznfikovani. „Zaštitne mere koje uvodimo će osigurati najsanitarnije moguće uslove“, rekao je menadžer kompanije za Veliku Britaniju Ovejn Džons. Izvršni direktor Wizz Air-a Josef Varadi rekao je ranije u aprilu da kompanija namerava da u avionima ostavi trećinu sedišta praznim, kako bi razmak između putnika bio veći.\nIrski avio prevoznik Ryanair, najveći Wizz Air-ov rival na tržištu, saopštio je da će do 30. aprila najveći deo njegove flote ostati prizemljen, a na njihovom veb-sajtu rezervacije su otvorene od 8. aprila. Britanski Easy Jet, koji je ranije prizemljio sve avione, počeće da prima rezervacije od 18. maja.\nEvropske avio kompanije obustavile su veći deo letova tokom proteklih šest nedelja zbog drastičnog pada potražnje i ograničenja na putovanja radi suzbijanja pandemije koronavirusa. Prema podacima Međunarodne asocijacije za aero transport, vazdušni saobraćaj u Evropi trenutno je smanjen za 90 odsto.\nWizz Air uvodi interaktivnu mapu za planiranje putovanja\nSavez za rekreaciju preporučio otvaranje teratana 4. maja i mere predostrožnosti


Poziv za učešće na sajmu „BAU SA 2020“ – Vanjskotrgovinska komora BiH\nPoziv za učešće na sajmu „BAU SA 2020“\nVanjskotrgovinska komora Bosne i Hercegovine obavještava zainteresovane kompanije iz sektora građevinarstva i metalne industrije da će u Sarajevu, u olimpijskoj dvorani „Huan Antonio Sammaranch“ (Zetra) u periodu od 13.-16. maja 2020 godine održati prvi međunarodni sajam iz pomenutih oblasti pod nazivom „BAU SA“.\nNa prostoru od 7300 m2 zatvorenog prostora koji je koncipiran po uzoru na svjetske sajmove i preko 7000m2 otvorenog prostora imat ćete jedinstvenu priliku da predstavite i promovišete svoje proizvodne potencijale i novitete, kolekcije i trendove, te da se povežete sa poslovnim partnerima i unaprijedite svoju prodaju krajnjim kupcima.\nSajam kao mjesto direktnog susreta ponude i potražnje i značajan marketinški faktor omogućit će Vam da upoznate konkurenciju, ostvarite neposredne poslovne kontakte, razmijenite iskustva i ideje, odnosno da spoznate vlastite mogućnosti i kvalitete, te time zasigurno doprinesete Vašoj povećanoj konkurentnosti. Na Sajmu ćete također imati mogućnost direktne prodaje Vaših proizvoda posjetiteljima.\nSajam „BAU-SA“ od momenta svog osnivanja teži da postane mjesto okupljanja i promocije svih značajnih proizvođača iz regiona i Evrope.\nSajam „BAU-SA“ je koncipiran kao prostor u kojem će se predstaviti kompanije iz građevinske industrije kao i kompanije koje se bave svim drugim srodnim granama građevinarstva. Sajam nudi mogućnost izlagačima da pored svojevrsne promocije i prezentacije svojih proizvoda, iste mogu i prodati po sajamskim cijenama i sniženjima, u skladu sa sajamskom politikom.\nSajamska sniženja su od 5% do 30%.\nSve dodatne informacije u vezi prijave izlaganja ili posjete sajmu možete dobiti direktno od organizatora sajma na kontakte:\nUdruženje SPIRITUS i SOD „PROFI TEAM“\nBranislava Nušića 162, 71000 Sarajevo, Bosna i Hercegovina\nTel.: +387 62 365 670; 061 400 042\n+387 66 604 205\n– Plan sajma/Prezentacija


Otvoren poziv za učešće na REACT 2019 – Alfa Centar\nOtvoren poziv za učešće na REACT 2019\nPoziv za učešće je otvoren od 03. jula i traje do 31. jula a otvoren je za studente, predstavnike državnih institucija, lokalnih samouprava, političkih partija, nevladinih organizacija i medija.\nREACT 2019 će okupiti 70 mladih ljudi iz Crne Gore, zemalja okruženja i Evrope koje interesuju teme evropskih i evroatlantskih integracija, vladavine prava, odbrane, bezbjednosti, demokratije, regionalne saradnje i omladinske politike.\nRealizacijom «Regionalnog Evroatlantskog Kampa REACT«, ALFA Centar već dvanaestu godinu daje svoj doprinos obrazovanju i edukaciji mladih ljudi na teme evropskih i evroatlantskih integracija, regionalne saradnje i stabilnosti, vojske, odbrane, diplomatije i omladinske politike.\nS obzirom na činjenicu da je Crna Gora postala punopravni član Alijanse, fokus ovogodišnjeg kampa će biti na narednim koracima u oblasti integracija Crne Gore u EU, vladavine prava, demokratizacije i slobode medija.\nREACT 2019 će se održati na Žabljaku u periodu od 03. do 08. septembra.\nKamp će biti idealna prilika da se učesnici bliže upoznaju sa tradicijom, kulturom i istorijom Crne Gore i na taj način ozbiljnije promišljaju o njenoj budućnosti. Kao i prošlih godina, REACT je partnerski okupio državne institucije, međunarodne organizacije i fondacije, lokalnu samoupravu, nevladine organizacije, biznis partnere i medije.\nViše o kampu i uslovima apliciranja zainteresovani mogu pronaći na web stranici: www.reactmontenegro.me i FB stranicama REACT Camp i ALFA Centar.\nBy alfacentar|2019-07-03T20:24:52+00:00July 3rd, 2019|NATO|0 Comments


Da li Vučić priprema javnost za predaju KiM? - DJB Suverenisti\nJučerašnje maratonsko obraćanje Narodnoj skupštini predsednika SNS-a je izgledalo kao obrađivanje javnog mnjenja u Srbiji u nadi da će joj predaja Kosova i Metohije postati prihvatljiva. Predsednik SNS-a je rekao da je nezavisnost već gotova stvar, a da je alternativa tome ratno stradanje. Potpuno je nejasno zašto bi bilo ko to rekao.\nBežeći od sopstvene odgovornosti predsednik SNS-a je pričao o istorijatu odnosa sa Prištinom koja je prethodila njegovoj vlasti, ali ne i o sadržaju razgovora s Prištinom tokom poslednjih 7 godina, šta je Srbije dobila, a šta izgubila u tim pregovorima. Nabrajajući i osuđujući veliki broj poteza koje je Priština za 7 godina razgovora u Briselu povukla na štetu Srbije, kao razlog za izostanak adekvatne, državničke reakcije na takvo slabljenje pozicije naše države naveo je zaštitu daljih EU integracija Srbije.\nRezoluciju SB UN 1244, koja predstavlja rešenje statusa Kosova i Metohije kao sastavnog dela Republike Srbije sve do trenutka donošenja neke nove rezolucije, ili dobrovoljnog odricanja Srbije od KiM, predsednik SNS-a pomenuo je za dva i po sata samo jednom, i to pokušavajući da je diskvalifikuje.\nNa kraju nepotrebno dugog govora, začinjenog lekcijama iz istorije, ekonomskim pokazateljima i futurističkim predviđanjima stanja u Srbiji 2060. godine, predsednik SNS-a je saopštio da je alternativa odricanju od Kosova i Metohije (koju sve vreme maskira kao “kompromisno rešenje”) prestavlja njemu neprihvatljivi “zamrznuti konflikt” koji će Priština odmah odmrznuti, nakon čega će uslediti ratno stradanje.\nPatriotska osećanja srpskog naroda za podaničku politiku Vlade Republike Srbije prema Berlinu predstavlja ogromnu prepreku i ugrožavaju nameru da se potpiše “pravno-obavezujući sporazum” koji nameće Berlin i kojim bi se Srbija dobrovoljno odrekla KiM. Stoga su SNS i lažna opozicija koja je svojim prisustvom davala svoju punu podršku ovom marketinškom poduhvatu Vučića, u jednoglasnoj podršci koja je usledila isticali i podsticali strah od ratnih sukoba. Pri tome nisu prezali ni od pokušaja prekrajanja istorije, tvrdeći da je otpor Hitleru 27. marta 1941. godine bio protivan nacionalnim interesima Srbije, te da je trebalo sačuvati narod od stradanja u Drugom svetskom ratu prihvatanjem fašizma, jer smo taj rat svejedno izgubili.\nOvim skandaloznim pokušajima prekrajanja istorije i obesmišljavanju srpskih žrtava nesumnjivo se pokušava promeniti dominantan stav srpske javnosti da je odricanje od KiM apsolutno neprihvatljivo i protivno nacionalnom interesu.\nGrađani Srbije treba da znaju\nda Kosovo nije priznalo pola planete\nda se svet menja i da suverenisti jačaju u celom zapadnom svetu, od Amerike, do Britanije, Francuske i Italije\nda se i u zemljama zapada javljaju glasovi suverenista koji kažu da Kosovo nikada nije trebalo biti priznato\nda Rezolucija 1244 garantuje teritorijalni integritet Srbije\nda Kosovo može postati nezavisna država samo ako sama Srbija na to pristane\nda je status Kosova i Metohije rešen Rezolucijom 1244, baš kao što je status Bosne i Hercegovine rešen Dejtonskim sporazumom\nni jedna strana nije zadovoljna Rezolucijom 1244 ili Dejtonskim sporazumom, ali su ih svi prihvatili i jedina su rešenja koja imamo.\nPošto ne možemo da se dogovorimo o promeni, onda nam valja živeti onako kako je već dogovoreno. To u stvari znači status kvo\nko god agresivno dovodi u pitanje Rezoluciju 1244 ili Dejtonski sporazum u stvari destabilizuje region i izaziva haos\nprikrivene pretnje ratom su besmislene. Celim Balkanom i svim autokratama Balkana upravlja Nemačka\nStatus kvo, odnosno Rezolucija 1244, je jedino rešenje koje je prihvatljivo za Srbiju. Reč “zamrzunuti konflikt” koristi samo Berlin i oni koji slušaju Berlin.\nŠta bi Srbija u stvari trebalo da radi u vezi sa Kosovom i Metohijom\nOznakeAleksandar Vučić Naslovna-traka Naslovna-centar\nSNS promovisao Hitlera i Nemačku u skupštini Srbije


Šerbedžija demantuje da se nudio da igra u filmu o Jašariju - CdM\nIzvor: CdM / Fonet\nProslavljeni svjetski i jugoslovenski glumac Rade Šerbedžija demantovao je danas, kao običnu laž, medijske navode da se nudio “nekom mladom albanskom filmskom režiseru” da igra u njegovom filmu o Ademu Jašariju.\n“Povodom napisa u Telegrafu, a vjerovatno i u još nekim novinama, koje nisam čitao, jer sam u Los Anđelesu, gdje snimam jednu TV seriju i nemam vremena da se bavim medijskim spletkama, da sam se ja, preko moga prijatelja Envera Petrovcija, nudio nekom mladom albanskom filmskom režiseru da igram u njegovom filmu o Jašariju, izjavljujem da je to jedna obična laž”, poručio je Šerbedžija.\nOn je u pisanoj izjavi ocijenio da je to pokušaj tog mladog režisera da skrene pažnju na sebe i na svoj projekat, zloupotrebljavajući njegovo ime.\n“Sasvim je besmisleno meni nuditi da igram tu ulogu, kao što je i sasvim besmisleno da bi bilo ko mogao da povjeruje da bih ja takvu ponudu prihvatio”, naglasio je Šerbedžija, kome je, ipak, drago “što je većina srpske štampe pravilno procijenila tu priču”.\n“Tome mladom filmskom režiseru mogao bih poručiti da sam bio prijatelj mnogih velikih albanskih glumaca, Bekima Fehmija, Faruka i Istrefa Begolija, Envera Petrovcija i mnogih drugih…I da ih sve nosim u srcu i svom pamćenju, ne samo kao veličanstvene umjetnike, nego kao časne i divne ljude, koji su bili ponositi i istinoljubivi”, istakao je Šerbedžija.\n“Ako želi da se bavi pravom umjetnošću, taj mlađani filmski režiser mora znati da je istina prvi uslov da se postane umjetnik”, naglasio je Šerbedžija.


Izricanje presude za zločine nad Srbima u Brodu 1. aprila\nSud BiH zakazao je za ponedjeljak, 1. april, izricanje prvostepene presude bivšem pripadniku Hrvatskog vijeća odbrane /HVO/ Alminku Islamoviću za zločine nad srpskim civilima u Brodu 1992. godine.\nTokom iznošenja završnih riječi tužilac Miroslav Janjić danas je rekao da iskazi svjedoka Tužilaštva potvrđuju da je Islamović počinio zločine za koje ga tereti optužnica, što nisu osporili ni dokazi odbrane, te zatražio da ga Sud proglasi krivim i izrekne kazna shodno zakonu.\nJanjić smatra da je Tužilaštvo dokazalo da je Islamović bio pripadnik HVO-a i da su Policijska stanica u tadašnjem Bosanskom Brodu i stadion "Polet" bili mjesta gdje su bespravno uhapšeni Srbi bili zatvarani.\nTužilac je naveo da su svjedoci svojim iskazima potvrdili da ih je Islamović tukao, da su neki prebijani do nesvijesti, dok je neke samo šamarao.\nJanjić je podsjetio Sudsko vijeće na izjave svjedoka koji su rekli da su vidjeli da je optuženi jednog zatvorenika udarao knjigom po glavi, da je jednom zatvoreniku prskao suzavac u oči, te da je uzimao pare za otkupninu, što je potvrdio i svjedok odbrane.\nIslamovićev branilac, advokat Senka Nožica smatra da tužilac nije prilagodio optužnicu iskazima svjedoka, jer u njoj "nisu navedene određene stvari", te da tužilac nije van razumne sumnje dokazao bilo koju tačku optužnice.\nUkratko obrazlažući svoje završne riječi koje je u pisanoj formi iznijela na 23 strane, Nožica je navela da nijedan svjedok iz optužnice nije rekao da je Islamović na mostu preko Save vezao i fizički i psihički maltretitao srpske civile, te da je optuženi učestvovao u prebijanju Slavka Ćereka.\nNožica je rekla da je malo svjedoka potvrdilo navode optužnice, dodajući da neki nijednom riječju nisu rekli da ih je Islamović na bilo koji način zlostavljao, kao i da nema nijednog dokaza da ih je vodio na prisilni rad.\nPrema njenim riječima, tužilac nije izveo nijedan dokaz da je njen branjenik učestvovao u rušenju pravoslavne crkve.\nOdbrana je zaključila da Tužilaštvo nije van razumne sumnje dokazalo da je Alminko Islamović preduzeo radnje koje su navedene u optužnici, te je predloženo da, ukoliko Sud nađe njegovu odgovornost, ima u vidu sveopšte okolnosti i olakšavajuće činjenice što se tiče elemenata krivične radnje.\nIslamović je optužen da je kao pripadnik i komandir Vojne policije HVO-a od marta do oktobra 1992. godine učestvovao u hapšenju, ubijanju, psihičkom i fizičkom maltretiranju srpskih civila koji su bili zatočeni u podrumu stare stanice policije u tadašnjem Bosanskom Brodu i na stadionu "Poleta".\nSud BiH zločini u Brodu


Psihološki kod uspešne ličnosti – Cloud Coaching Magazine\nYou are here: Home / Blog / Pobednički mentalitet / Psihološki kod uspešne ličnosti\nDa li imate pobedničke ili gubitničke misli, pobedničke ili gubitničke navike,\npobedničko ili gubitničko ponašanje?\nProučavanjem hiljada i hiljada ljudi koji su uspeli i načina na koji se ponašaju mase neuspešnih naša civilizacija je konačno otkrila veliku tajnu uspešnih ljudi. Psihološki kod pobedničke ličnosti je dešifrovan! Ljudi koji uspevaju u životu misle drugačije, veruju drugačije, rade i ponašaju se drugačije od neuspešnih. Ključno pitanje za vas glasi: Da li imate pobedničke ili gubitničke misli, pobedničke ili gubitničke navike, pobedničko ili gubitničko ponašanje? Da li ste otkrili svoj pobednički kod ličnosti koji svaki čovek u sebi poseduje? Kroz dvadeset, trideset godina saznaćete odgovore na osnovu vaših životnih rezultata ali kako da danas saznate da li ste na putu velikog uspeha ili na putu prosečnog neuspeha? Jer samo 1% ljudi napravi veliki uspeh u životu kada su u pitanju: karijera, finansije i društveni ugled a 99% živi prosečan neuspeh. Znate li šta tih 1% uspešnih misli, veruje i radi da biste odmah počeli tako da se ponašate? Čuveni motivacioni trener Zig Ziglar jednom rekao: „Za uspeh su vam potrebne samo tri stvari. Olovka, kafa i neko ko je uspeo. Sedite sa čovekom popijte kafu, zapišite kako je uspeo i počnite da se ponašate isto tako i uspećete.“ E pa skuvajte sebi kafu, uzmite olovku u ruke a ja ću vam na jednom primeru pokazati kako to uspešni ljudi drugačije misle i rade.\nČovek po imenu Tomas Votson je dugo godina bio prosečan prodavac a potom je i nekoliko puta bankrotirao na sitnim poslovima pa čak i dospeo u zatvor zbog privrednog prekršaja. Posle nekoliko godina muke i poraza koji nimalo nisu ličili na uspeh on je osnovao i izgradio najveću trgovačku firmu u Americi i četrvtu najbogatiju kompaniju na svetu IBM. Kada su ga pitali za tajnu uspeha on im je rekao svoju magičnu formulu uspevanja.\nAko hoćete da uspete udvostručite broj svojih neuspeha. Tomas Votson\nNovinari su ga začuđeno pitali: Gospodine Votson da niste nešto pobrkali, valjda za uspeh treba da udvostručimo broj pogodaka a ne broj promašaja. Gospodo, morate znati da vas na putu do uspeha čeka mnogo više promašaja od pogodaka i zato je pogrešna taktika fokusirati se na pogodak i njega očekivati jer će vas veliki broj neuspeha zaustaviti na pola puta. Na primer u prodaji – kada pozovem dva čoveka da im prodam svoj proizvod i oni me odbiju ja odmah dupliram broj svojih neuspeha i pozovem 4 nova, kada mi oni kažu ne ja dupliram i pozovem 8, kada me i oni odbiju ja bez ikakvog nerviranja pozovem 16. Pozvao sam dakle 30 ljudi. Ako znam da je prosek prodaje na 10 poziva jedna prodaja ja sam dakle prodao 3 proizvoda. Ali problem je u tome što mi ne znamo kada te tri prodaje dolaze. Možda su to bili pozivi broj 27, 28 i 29. Da sam se fokusirao kao većina ljudi na pogodak odustao bih od pokušavanja iznerviran kod desetog ili dvadesetog promašaja sa izgovorom da je proizvod loš ili cena velika i da to ne može da se proda.\nVeliki guru prodaje Tomas Votson je postavio kriterijume za uspeh i ključno pitanje za svakoga ko želi da uspe u poslu glasi: Imate li snage da izdržite neuspehe i da ponovo i ponovo pokušavate sve dok ne uspete?\nZapamtite dobro ovu životnu lekciju: Najveći gubitnici nisu ljudi koji promašuju nego ljudi koji ne pokušavaju. Odlučite zato šta hoćete i ne odustajate od pokušavanja sve dok ne uspete jer tako igraju pobednici.\nUspeh ostavlja tragove.\nHodjate po njima i dospećete na isto mesto.


On je ukazao na filmove čiji je cilj da podignu tenzije u oblasti strasteške stabilnosti i nuklearnog naoružanja i istakao da uz to NATO započinje prilično opasnu igru proglašavajući svemir i sajber prostor svojim operativnim domenima.\n- Pojedinci na Zapadu i dalje se vode ne samo jučerašnjom logikom, već logikom od prethodnog dana, kako bi ponovo zadobili svoju bivšu globalnu dominaciju, preduzimajući sve agresivnije akcije - rekao je Lavrov, prenosi TASS.\nUPOZORENJE KINE Nadamo se da svemir neće postati novo bojno polje\nNovo svetsko područje za vođenje rata: Tramp zvanično pokrenuo novu američku vojnu službu - SVEMIRSKE SNAGE\nOn je ocenio da je situacija na polju globalne strateške stabilnosti sada pod napadom.\n- Amerikanci su uništili dva od tri najvažnija sporazuma - Sporazum o ograničenju sistema protivraketne odbrane i Sporazum o zabrani raketa srednjeg i kraćeg dometa, dok je budućnost novog sporazuma START i dalje neizvesna, iako je to poslednje sredstvo u oblasti strateške stabilnosti - naveo je Lavrov.\nOn je istakao da je Rusija više puta poslala Vašingtonu inicijativu za produžetak tog sporazuma i da je predsednik Valdimir Putin više puta ponovio da je on još na stolu, ali da odgovora nije bilo.\nLavrov: Neophodno razvijati bilateralnu saradnju Rusije i SAD


Počinju obuke i radionice za buduće programere – ZoomUe\nby Slobodan Simic · 22 октобра, 2020\nUŽICE – Sutra počinje prvi WordPress meetup koji će trajati do 25. oktobra sa ciljem da se u Užicu oformi zajednica koja bi okupljala sve zaljubljenike u WordPress kao i da se uspostavi saradnja sa zajednicama širom sveta i Srbije. Radionice će trajati od 12 do 17 časova, a broj polaznika je ograničen.\nU Regionalnom inovacionom startap centru u Krčagovu 5. i 6. novembra biće održan i prvi Hakaton – takmičenje mladih programera za realizaciju softverskog rešenja na zadatu temu. Ovo je još jedna od brojnih aktivnosti koje se od otvaranja do danas sprovode u užičkom RISC-u.\nPodsetimo, u Regionalnom inovacionom startap centru u Krčagovu su u toku i obuke za 150 učesnika. Polaznicima su u mogućnosti da odaberu jedan ili više kurseva: 2D i 3D dizajn, Razvoj mobilnih aplikacija / React Native, Primena metoda i alata mašinskog učenja, Web razvoj za apsolutne početnike, Razvijanje video igara za početnike / Unity i Marketing na društvenim mrežama.\nTags: Startup centaruzice\nDanas zatvorena Banjička ulica\nMarković brži od pištaljke (VIDEO)\nby Zoran Kanacki · Published 26 августа, 2018\nNext story Kako Užičani „rezervišu“ svoja parking mesta (VIDEO)\nPrevious story Na respiratoru jedan kovid pacijent


Providne solarne ćelije za prozore koji prave struju - Ekologija e-magazin : Ekologija e-magazin\nŽeljko Stanković — 2. October 2014.\nTim naučnika iz Mičigena razvio je fotonaponske ćelije koje su potpuno providne. Naučnici s Univerziteta Mičigen razvili su potpuno novi oblik solarnih ćelija koje sunčevu energiju pretvaraju u električnu. Ove solarne ćelije su, za razliku od svih dosadašnjih, potpuno providne. To znači da bi u bliskoj budućnosti ovakvo rešenje moglo biti ugrađivano u prozore na kućama i zgradama, koji bi onda služili za proizvodnju električne energije iz obnovljivog izvora, piše Bug.\nPokušaj stvaranja providnih solarnih ćelija nije nov, ali ovo je prvi put da se uspelo u izradi potpuno prozirnih ćelija, bez zatamnjenja ili bojenja svetlosti koja prolazi kroz njega. Ključ ovog izuma leži u organskim molekulama koje apsorbuju ljudskom oku nevidljive talasne dužine sunčeve svetlosti, a sve ostale propuštaju.\nViše na sajtu Gradnja\nTags: solarne ćelije\nNext post Javni poziv za mlade iz ruralnih sredina\nPrevious post Inicijativa Zelenih Srbije za javno slušanje o klimatskim promenama u Narodnoj skupštini\nŽeljko Stanković, 2. March 2015.


UKLJUČIVANJE OMLADINSKIH PERSPEKTIVA I POTREBA MLADIH U RAD NACIONALNIH SAVETA NACIONALNIH MANJINA\nSa namerom osnaživanja nacionalnih saveta za potencijalno prevazilaženje problema da uoče potrebe i probleme mladih i u skladu sa tim pripremaju programe koji bi bili prilagođeni da privuku veći broj mladih pripadnika i pripadnica nacionalnih manjina, uz podršku Misije OEBS-a u Srbiji,…\nVodič za oslobođenje od sudskih troškova: troškovi u parničnom postupku i kako ih se osloboditi\nOtpor krnjim demokratijama u Evropi\nPoslednjih godina, doneto je pregršt zakona protiv civilnog društva, a samim tim i mladih demokratija na nekoliko kontinenata. Zakoni se donose kako bi se suzio prostor za delovanje nezavisnih građanskih inicijativa. Najnoviji zakonodavni trend događa se na međunarodnom nivou i bazira na modelima iz Kremlja. Kažnjava globalno umrežavanje građanskih inicijativa ili međunarodno sponzorstvo neprofitnog aktivizma, i etiketira te aktiviste kao „strane agente.”\nKnjige preporuka NKEU 2016/2017\nNacionalni konvent o Evropskoj uniji sa preko 700 članica predstavlja danas najveću organizovanu mrežu civilnog društva koja podržava proces integracije Srbije u Evropsku uniju. Tri godine uspešno olakšavamo i pomažemo dijalog predstavnika Vlade, Pregovaračkog tima i Narodne skupštine, s jedne, i organizacija civilnog društva, s druge strane. Nakon 64 održane sednice naših radnih grupa u proteklih godinu dana i kontinuiranog rada na unapređenju Pregovaračkih pozicija, strategija i Akcionih planova, lobiranja i zalaganja da se proces pregovora Srbije i Evropske unije vodi na javan, otvoren način i u korist Srbije i njenih građana, možemo reći da je Nacionalni konvent postao relevantan sagovornik i kredibilan akter u ovom procesu.


Ljubljana -- Srpsko preduzeće Nektar je kupilo slovenački Fruktal, postavši većinski vlasnik sa 93,73 odsto vlasničkog udela u Fruktalu.\nKako saznaje B92, Nektar iz Bačke Palanke, u vlasništvu porodice Radun, je novi većinski vlasnik najpoznatijeg slovenačkog proizvođača voćnih sokova, Fruktala.\nUprava Pivovarne Laško, posredne vlasnice Fruktala, se odlučila da kompaniju proda naboljem ponuđaču, srpskom Nektaru.\nKako se nezvanično saznaje, pored Nektara obavezujuće ponude za kupovinu Fruktala su dali i londonski investicioni fond Argus, austrijski proizvođač sokova Špic i hrvatsko preduzeće Stanić.\nCena po kojoj je Nektar kupio Fruktal još uvek nije poznata, ali se pretpostavlja da se radi o najvećoj do sada srpskoj investiciji u Sloveniji.\nNajveći proizvođač voćih pića u Srbiji, porodično preduzeće Nektar, je osnovano 1998. godine u Bačkoj Palanci i u 100 odstotnom je vlasništvu porodice Radun. Dosadašnji vlasnik Fruktala je bila Pivovarna Union, koja se nalazi u vlasništvu Pivovarne Laško.\nPoslovna grupa Pivovarna Laško je, zbog prevelike zaduženosti, bila prisiljena od strane banaka poverenica da počne sa prodajom svih investicija u svom vlasničkom portfelju koje se direktno ne tiču njene osnovne delatnosti - proizvodnje i prodaje piva.\nZbog toga je Pivovarna Laško bila prinuđena da proda i najvećeg i najpoznatijeg slovenačkog proizvođača voćnih sokova, Fruktal iz Ajdovščine.\nProdaju Fruktala srpskom Nektaru će još morati da odobri, odnosno potvrdi, vanredna skupština Pivovarne Laško, koja treba da bude održana 30. jula.\nNaime, pre par nedelja je jedan od lokalnih, slovenačkih investitora objavio nameru da da ponudu za kupovinu Pivovarne Laško, zbog čega do kraja roka zakonom predviđenog za objavljivanje te ponude za preuzimanje, rukovodstva Pivovarne Laško i svih preduzeća u njenom vlasništvu ne smeju da obavljaju poslove koji izlaze iz okvira redovnog poslovanja.\nKako nezvanično navodi beogradski dnevni list Pres, srpski lider u proizvodnji sokova Nektar je odrešio kesu za Fruktal u iznosu od oko 50 miliona evra. Sa druge strane, prema neslužbenim informacijama lista Finance Pivovarna je prodala Frultal za cenu od 35 miliona evra.\nPredstavnici države i banke 27. jula odlučuju o "Nibens grupi"\nPredstavnici putarskih preduzeća "Nibens grupe" dogovorili su se na sastanku sa premijerom Srbije Mirkom Cvetkovićem da predstavnici države sutra razgovaraju sa bankama o rešavanju problema tih preduzeća, ali su putari započeli blokadu radova na izgradnji severnog kraka Koridora 10, do nalaženja rešenja.\nPosle sastanka u Vladi Srbije, novinarima je rečeno da će se sutra ministar infrastrukture i energetike Milutin Mrkonjić i direktor Agencije za privatizaciju Vladislav Cvetković sastati sa bankama - najvećim poveriocima putara "Nibens grupe", koje potražuju između 110 i 130 mil EUR.\nPredstavnici sindikata izjavili su da nisu zadovoljni današnjim razgovorima i da, u očekivanju dogovora banaka, putari nastavljaju blokadu trase autoputa u izgradnji od 81. do 91. kilometra na Koridoru 10, računajući od mađarske granice prema Novom Sadu, kao i asfaltnu bazu u Srbobranu.\nPremijer je tokom sastanka predložio da se sačeka da se 14 banaka usaglasi oko rešavanja problema "Nibens grupe" kao celine i izrazio očekivanje da će dogovor biti postignut tokom ove nedelje, kako bi se odblokirali računi preduzeća "Vranje", "Niš", "Kragujevac", "Beograd", "Bačkaput" i "Partizanski put".\nCvetković je istakao da su trenutno, prema njegovim informacijama, banke usaglasile 90 do 95% predloga za rešavanje problema i dodao da država ne može da naređuje bankama.\n- Trenutna situacija je u dvorištu banaka, a ne na vladi, jer banke vode glavne reč u rukovođenju i viziji kako rešiti problem - naglasio je premijer napominjući da će posle dogovora banaka postojati mogućnost da se odblokira makar deo sistema i da preko njega počnu isplate radnicima.\nCvetković i predstavnici sindikata saglasili su se da je najvažnije očuvati radna mesta u preduzećima "Nibens grupe" jer od toga zavisi egzistencija oko 5.000 ljudi, što odgovara i bankama da bi naplatile što veći deo svojih potraživanja.\nPremijer je objasnio da su banke predložile da bi u okviru "Nibens grupe" trebalo razdvojiti tri celine - preduzeća za izgradnju, za održavanje puteva i druge prateće delatnosti, kao što je FAM iz Kruševca.\nCilj raspodele je da sistem nastavi da radi i da banke pronađu kupce da bi izvršile namirenje svojih potraživanja, zbog čega su već angažovane konsultantske i revizorske kuće, naveo je Cvetković i dodao da će banke predložiti novi menadžment preduzeća "Nibens grupe", koji treba da prihvati i vlada, kao i vlasnik.\nPrema njegovim rečima, ukupni dugovi "Nibens grupe" su oko 170 mil EUR, što višestruko prevazilazi vrednost tih preduzeća, pri čemu su potraživanja dobavljača 30 do 40 mil EUR, a dugovi državi za poreze su 20 do 30 mil EUR.\nPremijer je istakao da, ako se banke ne dogovore, onda će se pristupiti rešavanju problema za svako preduzeće pojedinačno, tako što će biti pokrenut radni stečaj, sa ciljem da se ta preduzeća odblokiraju, za šta je, takođe, potrebna saglasnost banaka.\nCvetković je najavio da će biti uzet u obzir predlog sindikata da se preispita privatizacija preduzeća za puteve "Beograd", "Partizanski put" i "Bačkaput" ističući da se to neće raditi dok se ne iscrpe sva druga rešenja.\nPredsednica Samostalnog sindikata putara Srbije Sonja Vukanović izjavila je da je predlog sindikata ili da banke preuzmu vlasništvo nad preduzećima ili da se pokrene radni stečaj i dodala da su dobili obećanje AIK banke da je spremna da uloži "svež kapital" od 500 miliona dinara, ali traže garanciju države ili "Puteva Srbije".\nPredstavnici sindikata tražili su da se privremeno "zamrzne" ugovor sa "Putevima Srbije", koji predviđa da sav zarađeni novac od održavanja puteva odlazi na isplatu dugova bankama, što onemogućava isplatu zarada od marta i kupovinu repromaterijala.\nPremijer je ukazao da država ne može da daje garancije bez odgovarajućeg zakona, a čak i tom slučaju ne bi bilo moguće praviti izuzetak za pojedinačno privatno preduzeće.\nSastanku su prisustvovali ministar Mrkonjić, predsednik SSSS Ljubisav Orbović, direktor Agencije za privatizaciju Cvetković, novi rukovodilac "Nibens grupe" Milutin Gašević i predsednik sindikata "Bačkaputa" Đuro Trivunović.\nNIS kupio prvu benzinsku stanicu u Republici Srpskoj\n"Naftna industrija Srbije" (NIS) je danas saopštila da je kupila prvu benzinsku stanicu u Republici Srpskoj "Trn 2", koja se nalazi na izlazu iz Banja Luke na autoputu prema Gradiški.\nPlan NIS-a je da modernizuje tu benzinsku stanicu koja će poslovati pod nazivom "NIS Petrol", kao i da širi kompaniju u regionu.\n- Izlaskom na inostrana tržišta NIS je usmeren pre svega na zemlje u regionu, poput Bosne i Hercegovine, čija tržišta imaju potencijal za dalji razvoj - navodi se u saopštenju NIS-a.\nTa kompanija je u okviru strategije širenja poslovanja u regionu i Evropi započela i seizmička istraživanja za nalazišta nafte i gasa u Republici Srpskoj i nedavno je najavila da će sledeće godine početi bušenje nalazišta.\nPredviđeno je da ta naftna kompnija u Republici Srpskoj napravi mrežu od 25 benzinskih stanica gde će prodavati derivate evropskog kvaliteta koji se će nakon završetka modernizacije rafinerije proizvoditi u Pančevu.\nNIS je podsetio da je početkom 2011. godine osnivanjem "Jadran naftagasa" zajedničkog preduća sa ruskom kompanijom "NeftegazInKor" započeo i poslove u oblasti istraživanja i proizvodnje ugljovodonika.\nThe Serbian leading juice manufacturer Nectar signed last night (July 25, 2011) an agreement on the acquisition of Fructal from Slovenia, sources from the Slovenian business circles confirmed.\nThis transaction, which is Serbia's largest investment in this country, is worth about EUR 50 million.


Siniša Mali preuzeo dužnost ministra finansija – Balkanekspresrb.rs\nSiniša Mali preuzeo dužnost ministra finansija\nSiniša Mali, novoizabrani ministar finansija, preuzeo je danas dužnost od predsednice Vlade Srbije Ane Brnabić, koja je obavljala funkciju v.d. ministra finansija od 16. maja 2018. godine, navodi se u saopštenju Vlade dostavljeno medijima.\nNakon što je položio zakletvu u Skupštini Srbije, Siniša Mali preuzeo je dužnost u skladu sa zakonom i procedurama i uz prisustvo notara. Predsednica Vlade je Siniši Malom uručila Izveštaj o stanju u Ministarstvu i upoznala ga sa organizacijom u resoru, postavljenim ciljevima i budućim obavavezama.\nNovoizabrani ministar finansija, Siniša Mali izjavio je tom prilikom da će nastaviti rad na ekonomskim reformama i očuvanju finansijske discipline i istakao da će aktivno raditi na ubrzanju privrednog rasta i unapređenju ekonomskog ambijenta u Srbiji, naglasivši da je ponosan što je deo tima premijerke Ane Brnabić.♦\nDan Srpske diplomatije: Srbija nastavlja svoj evropski put


Za čistu desetku: Ponovo nas je ostavila bez daha - Zena.rs\nZa čistu desetku: Ponovo nas je ostavila bez daha\nBoks meč između Flojda Mejvedera i Manija Pakjaa koji se sinoć održao u Las Vegasu bio je pravi spektakl. Mnoge poznate zvezde prisustvovale su ovom događaju, a među njima je bila i Bijonse koja je svojim izgledom mamila poglede svih prisutnih.\nBijons je svojim dekolteom oduševila sve prisutneFoto:\nKako smo od Bijonse i njenog muža Džej Zija uvek navikli da budu deo velikih događaja i dešavanja, to ni sada nije bio izuzetak. Ovaj uspešni bračni par prisustvovao je istorijskom boks meču, gde je Bijonse na nekoliko sekundi potpuno opčinila sve fotografe.\nKada se pojavila u vatreno crvenoj haljini sa dubokim dekolteom niko nije ostao ravnodušan. Iako je bio upitanju boks meč, zanosna Bijonse izgleda kao da je upravo sišla sa crvenog tepiha.\nUspešan bračni par Karter ne propušta velike događajeFoto:\nOna je svoju savršenu crvenu haljinu upotpunila tankim srebrnim i zlatnim narukvicama, kao i zlatnim minđušama.\nProšlog meseca, porodica Nouls je privukla pažnju javnosti jednim venčanjem. To nije bilo venčanje Bijonsine sestre, već njene majke, Tine Nouls.\nOna se udala za popularnog glumca Ričarda Lausona. Pored dosta poznatih lica, između ostalog večanju su prisustvovale bivše članice grupe Destinis Čajld.\nBijonse je sa svojim fanovima podelila veliki broj slika sa ovog venčanja na svom Fejsbuk profilu.


Saradnja s CIA-om: Pentagon reorganizuje špijunske službe – Visokoin.com\nSaradnja s CIA-om: Pentagon reorganizuje špijunske službe\nNakon decenije intenzivnog bavljenja ratnim zonama, Pentagon reorganizuje svoje tajne špijunske operacije i šalje više oficira operativaca na zajednički rad sa oficirima Centralne obaveštajne agencije (CIA), kako bi sakupljali obaveštajne podatke u zemljama kao što je Kina.\nNekoliko stotina oficira operativaca činit će novu vojnu obavještajnu službu proizašlu iz vojne obaveštajne agencije, a oficiri će biti slati kao pojačanje američkim obaveštajnim timovima u regionima koji sada privlače veću pažnju.\nU te regione spadaju Afrika, gdje je Al Kaida sve aktivnija, dijelove Azije gdje američku zabrinutost izazivaju sjevernokorejska raketna prijetnja i kineska vojna ekspanzija.\nO ovoj reorganizaciji govorio je visoki vojni zvaničnik, pod uslovom da ne bude imenovan, naglašava AP.\nOficiri operativci američkog ministarstva odbrane već sakupljaju širom planete obavještajne podatke o terorizmu, oružju za masovno uništenje i o drugim pitanjima, uglavnom radeći van stanica CIA u ambasadama, kao pravi tajni agenti.\nMeđutim, jedna interna studija koju je sproveo prošle godine direktor nacionalne obaveštajne službe pokazala je da se agencija i dalje najviše bavi svojom tradicionalnom misijom snabdjevanja obavještajnim podacima vojske u ratnim zonama, a manje onim što se naziva prikupljanje “državnih” obavještajnih podataka i njihovom razmjenom sa drugim američkim obaveštajnim agencijama, kazao je isti zvaničnik.\nOva studija je takođe došla do zaključka da Pentagon nije uvijek nagrađivao napredovanjem obavještajce koji su radili u inostranstvu pa su njegovi najiskusniji operativci često prelazili da rade za CIA.\nTako da nova služba treba da pokrije gubitak osoblja, da učini da obaveštajni rad postane dio profesionalnih vojnih karijera i da budu nagrađivani oni koji se pokažu kao uspješni u tajnim operacijama u inostranstvu.\nOvi oficiri operativci, neki vojni a neki civilni, odgovaraće direktno najvišem obavještajnom predstavniku u toj stanici, uglavnom šefu CIA, ali će raditi i za svoju obavještajnu agenciju u Americi.\nKako američka agencija AP prenosi, izgleda da je ovaj dogovor napravljen zbog ranijih pritužbi o ekspanziji vojne obavještajne službe, što su CIA i druge agencije smatrale vojnim ulaskom u njihov atar.\nOve promjene su razradili najviši obavještajni zvaničnik Pentagona, podsekretar ministarstva odbrane za obavještajna pitanja, Majkl Vikers (Michael Vickers), i njegov kolega iz CIA i predali ih Kongresu prije nego što je ovaj novi program u petak odobrio Leon Paneta (Panetta), američki ministar odbrane.


Dijalogom poboljšati položaj manjina\nNa Kosovu se ocenjuje da ima unutrašnjeg međuetničkog dijaloga, a smatra se da je formiranje Konsultativnog saveta za manjine u okviru Pregovaračkog tima za status najbolji primer kako se može raditi na unapređenju položaja manjinskih zajednica. Šef UNMIK-a Soren Jesen Petersen izjavio je za Radio Slobodna Evropa da se institucije angažuju na uspostavljanju međuetnickog dijaloga, aludirajući na odluku Pregovaračke grupe za status Kosova da formira Konsultativni savet za manjinske zajednice:\n“Takvom odlukom su privremene institucije poslale jasnu poruku da žele dijalog i da će ga voditi.”\nU međunarodnoj zajednici se smatra kako je od velike važnosti da se manjine uključe u proces rešavanja statusa. Stoga je Pregovarački tim za status u petak odlučio da formira Konsultativni savet za manjinske zajednice. Međutim, kosovski Srbi kazu da neće ulaziti u Savet. Ranđel Nojkić, iz “Srpske liste za Kosovo i Metohiju”, kaže da je takva odluka kosovskih vlasti zakasnela:\n“Sada formiranje tog saveta za manjinske zajednice, to je pre svega možda zadovoljenje potreba ili zahteva međunarodne zajednice i to jeste zapravo problem. Srbi sigurno neće biti u tom savetu.”\nI dok su Srbi sigurni da neće biti deo kosovskog tima, predstavnici Bošnjaka i Turaka pozdravljaju odluku Pregovaračke grupe, te očekuju da se utvrde detalji. Džezair Murati, iz bošnjacke koalicije Vakat, kaže kako je u interesu Kosova da ima multietnički tim za pregovore:\n“Ja mislim da su svi dobitnici formiranjem ovakvog tima, jer naši se zahtevi ne razlikuju od zahteva većinske zajednice.”\nMahir Jagdzilar, poslanik u Skupštini Kosova iz Demokratske partije Turaka, ističe važnost da i manjine budu deo procesa rešavanja statusa:\n“Još uvek ne znamo kakva će ovlašćenja imati ta grupa, ali smatram da je to veoma dobar korak.”\nKosovske vlasti ističu kako je u cilju unapređenja polozaja manjinskih zajednica, kao jednog od ključnih standarda demokratskog društva, neophodno uspostaviti dijalog između zajednica na Kosovu, odnosno između vecinske i manjinskih zajednica. Bošnjaci i Turci ocenjuju da takav dijalog postoji, te da je on prema rečima Džezaira Muratija, doveo do unapređenja položaja manjina:\n“Nije da nema dijaloga, ima napretka u suživotu, ima napretka u shvatanjima posebnosti manjina u ravnopravnosti jezika.”\nRanđel Nojkić, iz “Srpske liste za Kosovo i Metohiju” ocenjuje da bi mnogi problemi bili rešeni da je dijalog ranije započeo:\n“Mislim da je taj dijalog trebao da se uspostavi mnogo pre nego što smo došli do faze početka razgovora o nekom budućem statusu. No, bilo kako bilo, razgovori će početi i dijalog mora da se nastavi, mora ili da otpočne pošto je došao u ćorsokak. Smatram da dijalog, koji je počeo u Beču pre skoro dva meseca, mora da bude nastavljen, da se razgovara o životnim problemima”.\nIpak i pored kritika da kasni, unutrašnji dijalog između različitih etničkih zajednica i institucija Kosova je neophodan kako bi se poboljšao položaj manjina i uspostavilo prosperitetno i zdravo društvo. Mnogi ocenjuju da je od posebne važnosti uspostavljanje dijaloga između Albanaca i srpske zajednice, što je ključ za uspeh multietničnosti na Kosovu.


Zvezdica se nije istopila: Dačić o učešću „Kosova“ na samitu u Sarajevu - Sputnjik Srbija\n14:20 08.07.2019 (osveženo 14:56 08.07.2019) Preuzmite kraći link\nDačić učestvuje na sastanku ministara spoljnih poslova članica Procesa saradnje u Jugoistočnoj Evropi, na kojem nema predstavnika takozvanog Kosova zbog toga što, kako su rekli iz privremenih prištinskih institucija — poziv predsedavajućeg Predsedništva BiH Milorada Dodika je ponižavajući zato što takozvano Kosovo nije tretirano kao druge države učesnice.\nSrpski ministar je na sastanku postavio pitanje — da li su pozivi poslati u skladu sa procedurom i u skladu sa dogovorom iz Bukurešta i da li su poslati od Regionalnog saveta za saradnju.\n„Nema razloga da ne učestvuju, osim ako BIH nije postupila drugačije od onoga što je do sada bila praksa u proceduri, a ne verujem da su menjali nešto u odnosu na ono što se dešavalo prethodnih godina“, rekao je Dačić.\nKaže i da Srbija nije protiv toga da takozvano Kosovo učestvuje.\n„Ali, treba da bude jasno da to pitanje ostaje kao statusno nerešeno pitanje i da je čak i EU pronašla sistem, terali su da dođe do rešenja — kako da takozvano Kosovo učestvuje i — pronašli su ga. Ako taj način sada ne funkcioniše, onda treba da se vidi pod kojim uslovima će to da funkcioniše u nekom narednom periodu“, dodao je prvi čovek srpske diplomatije.\n„Znam ja za Kosovo“: Bugarski premijer sprečio oštru reakciju ministarke na izjave Dačića\nOn je podsetio i da je način kako takozvano Kosovo učestvuje u regionalnim inicijativama — definisan Briselskim sporazumom.\n„U okviru ove inicijative, odluke se donose uz saglasnost svih; i Srbija se na ministarskom sastanku u Bukureštu 2014. godine saglasila da takozvano Kosovo učestvuje u ovoj organizaciji. Regulisan je i spisak organizacija u kojima će takozvano Kosovo učestvovati, sa tačno određenim načinom predstavljanja. Ako se sećate — to je zvezdica i fusnota“, rekao je Dačić.\nU čemu je onda problem, zapitao se srpski ministar.\n„Kada je doneta odluka o regionalnom predstavljanju, tadašnja samoproglašena predsednica takozvanog Kosova, Jahjaga, je rekla: ’U redu zvezdica, ali zvezdica će da se istopi‘. To je razlog. Neko smatra da se zvezdica istopila“, kaže Dačić.\nMinistar spoljnih poslova Srbije ističe — da novi dogovor nije postignut.\n„Ili ga imamo ili ga nemamo“, kaže Dačić i napominje da ovo nije prvi put da se predstavnici privremenih institucija Prištine ovako ponašaju.\nDodao je da je dogovoreno i da se ne pominju države, nego učesnice, da bi se izašlo u susret, pa da i takozvano Kosovo može da učestvuje, a da Srbija pri tome ne pređe liniju, imajući u vidu da je to i dalje — nerešen problem.\nKako je naveo, ni ispred njega ne piše Ivica Dačić, nego — Beograd; nema zastava u prostorijama gde se održavaju sastanci, pa mu stoga nije jasno — zašto Priština ne učestvuje na današnjem skupu.\nPodsetio je i da je postignut dogovor da, posle BiH, takozvano Kosovo predsedava ovom inicijativom.\n„Ako oni neće da predsedavaju, pod uslovima pod kojima su i ušli u inicijativu, kako neko može da očekuje da mi učestvujemo sledeće godine na tom sastanku? Ovde se postavlja samo pitanje — da li dogovore koje postižemo, postižemo samo radi reda, a sutra ćemo da se pravimo ludi, kao da to nismo ni dogovorili; ili postižemo dogovore da bismo stabilizovali situaciju i omogućili da ovo funkcioniše?“, upitao je ministar Dačić.\nOvo je više pitanje demonstracije odnosa prema BiH, koja ne priznaje samoproglašenu nezavisnost takozvanog Kosova ni njihove pasoše, smatra Dačić i zaključuje da ovo što se danas desilo — predstavlja još jednu potvrdu da, što pre, treba naći rešenje pitanja Kosova i Metohije, jer stvari neće moći da funkcionišu bez problema.


info24.rs - Putin i Vučić u Kremlju: Slavne stranice veza Srbije i Rusije\nPredsednik Srbije Aleksandar Vučić i predsednik Ruske Federacije Vladimir Putin razgovarali su u Moskvi, i to na poziv ruskog kolege.\nVladimir Putin je na početku susreta sa predsednikom Srbije rekao da je zadovoljan što će moći da razmotre čitavu lepezu pitanja u odnosima između dve zemlje, a predsednik Vučić je, uz opasku da u međunarodnim odnosima ništa ne traje kraće od zahvalnosti, ukazao da srpski narod nikada neće zaboraviti mnogo puta iskazanu podršku Rusije.\n“Veoma mi je drago što ste u Moskvi i to povodom koji je veoma značajan i za Rusiju i za Srbiju, povodom završetka Drugog svetskog rata ili Velikog otadžbinskog rata, kako ga mi zovemo”, rekao je Putin.\n“Ove godine se obeležava i 180 godina od uspostavljanja diplomatskih odnosa između Srbije i Rusije. Robna razmena između naših zemalja prošle godine je porasla 23 odsto i veoma sam zadovoljan što večeras možemo, pre sutrašnjih svečanosti, da u neformalnoj atmosferi razgovaramo o čitavom kompleksu naših odnosa”, zaključio je Putin.\n“U ime građana Srbije zahvalio bih se na podršci koju ste uvek pružali Srbiji u teškim trenucima. Kao što znate, u međunarodnim odnosima ništa ne traje kraće od zahvalnosti, ali srpski narod nikada neće zaboraviti vašu podršku ni 2015, kada ste najstradalniji narod na Balkanu spasili od žiga genocidnog naroda, stavljajući veto na britansku rezoluciju, ali i mnogo puta pomažući nam da sačuvamo teritorijalni integritet i suverenitet”, istakao je on.\nVučić je izrazio zadovoljstvo što je obim trgovinske razmene samo u prva tri meseca ove godine uvećan za deset odsto u odnosu na dobru 2017. godinu.\n“Srbija će čuvati svoju nezavisnost, vojnu neutralnost i neće postati član NATO-a, niti bilo kog drugog vojnog saveza”, naglasio je predsednik Srbije.\nVučić i Putin su potom razgovore nastavili iza zatvorenih vrata, u četiri oka, a zatim i tokom radne večere.\nU delegaciji Srbije su i ministri odbrane i unutrašnjih poslova, Aleksandar Vulin i Nebojša Stefanović.\nVučić je prvi strani lider sa kojim se ruski predsednik sastao nakon inauguracije, svečanog početka novog šestogodišnjeg mandata na toj funkciji.\nPrethodni sastanak Vučića i Putina bio je u Kremlju u decembru prošle godine, a tada su razgovarali o saradnji u oblasti trgovine, kulture i drugim oblastima, kao i o situaciji na Balkanu.\nTags: aleksandar vucic, INFO 24, moskva, vladimir putin


Izmir jeftine avio karte • Povratne avio karte Beograd - Izmir\nKorisnička podrška radnim danima: 09-17h • Subotom: 09-15h\nPutovanje u Izmir avionom – avio karte, cene, korisne informacije...\nIzmir - smešten u dubokom zalivu Egejskog mora, nakon Istanbula i Ankare treći je po veličini grad u Turskoj. Izmir se znatno razlikuje od ostalih turskih gradova po tome što je dosta otvoren, moderan i liberalan, a mnogi će reći i da je jedan od najinteresantnijih gradova u Turskoj. Simbol grada je Sahat kula, koja se nalazi u centralnom delu grada, smeštena pored Gradske kuće na velikom trgu Konak. Stara pijaca Kemeralti bazar prostire se kroz uzane uličice, a najpoznatija je Havra Sokak ulica gde možete pazariti različite vrste voća, povrća i mesa. Poznata atrakcija je Kulturpark- veliki otvoreni prostor sa palmama, jezerom, fontanama, zabavnim parkom i mesto gde se održavaju različiti festivali.\nBeograd - Izmir avion\nDirektna avionska linija od Beograda do Izmira ne postoji, pa putovanje avionom između ova dva grada podrazumeva minimum jedno presedanje. Najkraći letovi su uglavnom sa konekcijom u Istanbulu ili Atini i traju 4 do 5 sati, ali je svakako potrebno proveriti prema željenim datumima koja je opcija za vas najbolja. Ponekad kraći let možete da znači i višu kartu, ali je sigurno komfornija opcija od višečasovnih čekanja između letova.\nBeograd - Izmir avio karte\nAvionske karte za let do Izmira u Turskoj možete veoma jednostavno i brzo kupiti na našem sajtu.\nCenu avio karte do Izmira, prema datumima koji vama odgovaraju proverite na pretraživaču koji se nalazi na vrhu stranice.\nUkoliko želite povoljne karte do Turske, savetujemo da kupovinu ne vršite neposredno pre putovanja jer su cene tada uglavnom više, osim u slučaju akcijskih ponuda koje avio kompanije mogu da objave u bilo kom momentu. Takođe, uvek predlažemo kupovinu povratne avionske karte, koja je jeftinija nego kada biste kupovali kartu za svaki smer pojedinačno.\nZa uvid u cenu povratne karte do Izmira, obeležete odgovarajuće polje u pretraživaču.\nVreme u Izmiru\nU Izmiru preovladava topla i umerena klima sa izrazito vrućim letima. Zimi temperature nisu previše hladne, ali hladni vetrovi sa mora mogu da stvore neprijatniji osećaj ako u ovom periodu godine obilazite grad.\nKako da kupim avio kartu za Izmir online?\nUkoliko vam je potrebna asistencija ili iz nekog razloga niste u mogućnosti da kupite avio kartu za Izmir online, pozovite nas na broj telefona 011 4 159 169 ili nam pišite na mail avio@flyfilip.rs\nKRATKE ČINJENICE O IZMIRU\nvam je novca potrebno za osnovne troškove u Izmiru


Avganistan: U seriji bombaških napada stradalo pet pripadnika koalicionih snaga\nU seriji bombaških napada širom Avganistana stradalo je najmanje pet pripadnika koalicionih snaga. U današnjem, najsmrtonosnijem incidentu, kako je saopštila koalicija koju predvode SAD, četiri vojnika stradala su u eksploziji u Kandaharu na jugu zemlje.\nU saopštenju se ne pominje koje su nacionalnosti bili vojnici, ali se dodaje da su ekstremisti takođe otvorili vatru na trupe. U pokrajini Paktika, prema tvrdnjama zvaničnika poljskog ministarstva odbrane, jedan njihov vojnik poginuo je služeći u NATO snagama, dok su četvrica povređena.\nJedan vojnik koalicionih snaga, čiji identitet i poreklo takođe nisu objavljeni, poginuo je u eksploziji bombe pored puta kasno sinoć u jugozapadnoj pokrajini Fara. A avganistanska policija saopštila je da su danas ubijena dvojica, a ranjena trojica avgansitanskih vojnika, kada je u južnoj provinciji Zabul eksplodirala bomba.


Đukanović: Crna Gora nikada nije i neće biti slijepa na gaženje principa ljudskih prava\nCrna Gora podržala rezoluciju Generalne skupštine UN\nPredsjednik Crne Gore Milo Đukanović istakao je da država koja vrši agresiju protiv druge suverene zemlje, nediskriminatorno targetira civile i uništava njenu civilnu infrastrukturu nije pozvana da bude članica najvišeg radnog tijela UN za zaštitu i unapređenje ljudskih prava. On se oglasio nakon što je Rusija izbačena iz Savjeta za ljudska prava UN.\nPodnaslov: Crna Gora podržala rezoluciju Generalne skupštine UN\nTizer: Predsjednik Crne Gore Milo Đukanović istakao je da država koja vrši agresiju protiv druge suverene zemlje, nediskriminatorno targetira civile i uništava njenu civilnu infrastrukturu nije pozvana da bude članica najvišeg radnog tijela UN za zaštitu i unapređenje ljudskih prava. On se oglasio nakon što je Rusija izbačena iz Savjeta za ljudska prava UN.\nKao članica Savjeta za ljudska prava Crna Gora je, ističe Đukanović, obavezna da djeluje u pravcu jačanja unapređenja i zaštite ljudskih prava i na nacionalnom i na globalnom planu, i da pruža djelotvoran i efikasan odgovor naročito na najozbiljnija kršenja ljudskih prava.\nAgresija Ruske Federacije na Ukrajinu je najbrutalniji vid kršenja ljudskih prava i fundamentalnih principa međunarodnog prava ljudskih prava i međunarodnog humanitarnog prava.\n— Milo Đukanović (@predsjednik_cg) April 7, 2022\n“Agresija Ruske Federacije na Ukrajinu je najbrutalniji vid kršenja ljudskih prava i fundamentalnih principa međunarodnog prava ljudskih prava i međunarodnog humanitarnog prava. Kao odgovorna članica UN i Savjeta za ljudska prava i članica Savjeta Evrope, Crna Gora nikada nije i neće biti slijepa na gaženje principa ljudskih prava, a posebno na ugrožavanje prava na život”, istakao je Đukanović na Tviteru.\nZato je, dodaje, danas Crna Gora podržala rezoluciju Generalne skupštine UN kojom su suspendovana prava Ruske Federacije kao članice Savjeta za ljudska prava.\n“Država koja vrši agresiju protiv druge suverene zemlje, nediskriminatorno targetira civile i uništava njenu civilnu infrastrukturu nije pozvana da bude članica najvišeg radnog tijela UN za zaštitu i unapređenje ljudskih prava”, poručio je Đukanović na Tviteru.\n04.07.2022 - 19:13 | *\nTagovi: Milo Đukanović, Rusija, rat u ukrajini, savjet za ljudska prava UN


Građani će dobiti poziv, revakcinu primaju na istom punktu tri nedelje posle prve doze - Radio Luna\nPočetna Srbija i region Građani će dobiti poziv, revakcinu primaju na istom punktu tri nedelje posle...\nSrbija i regionNaslovna\nGrađani će dobiti poziv, revakcinu primaju na istom punktu tri nedelje posle prve doze\nPrincip prijavljivanja za vakcinaciju preko e-Uprave omogućio je da prioritetne grupe, pre svega zdravstveni radnici i najstariji sugrađani, prvi stignu do vakcine, rekao je za RTS direktor Kancelarije za informacione tehnologije i e-Upravu Mihailo Jovanović.\nFoto izvor: AP - Beta\nU Srbiji je do sada više od 508.000 građana primilo prvu dozu vakcine dok je 19.000 i revakcinisamo. Blizu milion građana izrazilo je želju da se vakciniše, rekao je Mihailo Jovanović.\nOsim preko e-Uprave, građani se za vakcinaciju prijavljuju i na broj 0800 222 334, a lokalne samouprave takođe imaju brojeve telefona za prijavljivanje.\n“Princip prijavljivanja preko e-Uprave omogućio nam je da upravo najstariji građani i zdravstveni radnici stignu prvi do vakcine”, rekao je Jovanović.\nPrema njegovim rečima građani su poslušali savete i najveći broj se izjasnio da bi primio bilo koju vakcinu koju naša Agencija za lekove odobri.\nRevakcinacija je ozbiljan logistički posao i poruka građanima je da tačno tri nedelje posle prve doze treba da prime i revakcinu, objasnio je Jovanović. “Dva dana pre toga dobiće i poruku i idu na isto mesto gde su primili prvu dozu.”\nOn kaže da će se otvoriti i novi punktovi kako na ista mesta ne bi išli i oni koji primaju prvu dozu i oni koji se revakcinišu.\nMasovna vakcinacija građana u Srbiji protiv koronavirusa je započela 19. januara, a prethodno su od 24. decembra prethodne godine vakcinu primile prioritetne grupe. U Srbiji su u ovom trenutku građanima na raspolaganju tri vakcine – ruska “sputnjik V”, kineska “Sinofarm” i vakcina američke kompanije “Fajzer” i nemačkog “Bionteka”. Sa obzirom na to da svaka od vakcina zahteva davanje dve doze u različitim razmacima, potrebna je i revakcinacija, koja u Srbiji počinje od 9. februara.\nNa respiratorima 17 pacijenata, u bolnicama deset manje nego dan ranije\nŠabić: Nephodna javnost u izmeni zakona o slobodnom pristupu informacijama


Predsjednica Republike Srpske Željka Cvijanović obišla je danas u Banjaluci vrtić “Naša djeca” u kojem se sprovodi energetsko saniranje. Predsjednica Republike Srpske poručila je da su republičke institucije opredijeljene da poboljšaju energetske uslove u...\nPredsjednica Republike Srpske Željka Cvijanović posjetiće danas, 22.10.2020. godine u 13.00 časova, predškolsku ustanovu “Naša djeca” i vrtić “Neven” u Banjaluci, gdje je u toku energetsko saniranje.\nPredsjednica Republike Srpske Željka Cvijanović posjetila je danas opštinu Kneževo. Predsjednica Republike Srpske izjavila je da opština Kneževo dobro sarađuje sa republičkim vlastima, s ciljem obezbjeđivanja boljih uslova za život stanovnika, ali i unapređenja...\nPredsjednica Republike Srpske Željka Cvijanović posjetila je danas u Kozarskoj Dubici preduzeće “Agroflora”. Predsjednica Republike Srpske je navela da je ovo preduzeće posjetila da bi iskazala podršku domaćim privrednicima. “Znam koliko su oni važni...


U Prijedoru privrednici grade 12 igrališta - GradPrijedor.com - Portal grada Prijedora\nHome»Društvo»U Prijedoru privrednici grade 12 igrališta\nU Prijedoru privrednici grade 12 igrališta\n27. jula 2021. 2 Mins Read\nNa području Prijedora 16 privrednika će izgraditi 12 igrališta narednog mjeseca, a u okviru akcije “Za srećno djetinjstvo”.\nGradonačelnik Prijedora Dalibor Pavlović organizovao je sastanak sa privrednicima koji su se odazvali pozivu za učešće u ovoj akciji. On je podsjetio da je u maju tokom proslave Dana grada odlučeno da se novac ne troši na ručkove i proslave, već da se izgrade igrališta.\n– Izgradili smo dva igrališta o trošku grada i nakon toga smo odlučili da pozovemo veće poslovne subjekte da se uključe u našu akciju i pokažu društvenu odgovornos. Odredili smo lokacije za koje su nam se građani javljali i za koje smo uvidjeli da imamo veliki broj djece koja će koristiti ta igrališta i mi smo rasporedili koja će preduzeća gdje da izgrade igrališta. Ovim putem želim da se zahvalim svim privrednicima koji su uzeli učešće u ovoj akciji i da im poručim da u svakom trenutku mogu računati na grad i mene kao gradonačelnika za bilo kakvu vrstu pomoći i saradnje u narednom period – rekao je Pavlović.\nVršilac dužnosti direktora “Komunalnih usluga” Dalibor Grabež rekao je da ovo preduzeće u akciji pruža tehničku podršku tokom pripreme samog terena, ugradnje igrališta, te nasipanja i uređenja zelenih površina oko igrališta, kao i postavljanje klupa.


Ćosić: Političko Sarajevo odgovorno za skrnavljenje spomen-ploče - princip.news\nGradonačelnik Istočnog Sarajeva Ljubiša Ćosić izjavio je da je za večerašnje skrnavljenje spomen-ploče na Vracama u Istočnom Novom Sarajevu odgovorno političko Sarajevo, koje je svojim potezima stvorilo histeriju u javnosti.\nĆosić je rekao da spomen-ploča nikome nije smetala dok iz Sarajeva nije pokrenuta inicijativa za njeno uklanjanje.\n“Ovim je po ko zna koji put pokazana netolerancija prema srpskom narodu i građanima Istočnog Sarajeva. Neka im je na čast! Mi ćemo ploču čuvati, održavati i paziti, a na njihove provokacije nećemo reagovati”, poručio je Ćosić.\nĆosić je podsjetio da u Sarajevu postoje table koje vrijeđaju srpski narod, ali da nikada nikome od Srba nije palo na pamet da ih uništi ili ošteti.\nVečeras je zelenom farbom ponovo oskrnavljena spomen-ploča na Vracama postavljena u znak sjećanja na vojnu smotru koju je tu u maju 1992. godine izvršio general Ratko Mladić, ali je očišćena zahvaljujući brzoj intervenciji radnika Komunalnog preduzeća “Rad”.\nPretpostavlja se da je farba bačena iz automobila, a raskrsnica na kojoj se spomen-ploča nalazi pokrivena je video-nadzorom, pa će više detalja o ovom slučaju i počiniocima biti poznato naknadno.\nSpomen-ploča na Vracama bila je na meti vandala i 17. novembra kada je posuta bijelom farbom.\nNedavno je Gradsko vijeće Sarajeva usvojilo inicijativu delegata Alme Čengić kojom se zahtijeva od OHR-a da sa ulaza na područje opštine Novo Sarajevo naloži skidanje spomen-ploče.\nOvu spomen-ploču postavila je Boračka organizacija Istočno Novo Sarajevo 2014. godine.


RTCG - Radio Televizija Crne Gore - Nacionalni javni servis :: Politika :: "Jedinstvo i solidarnost ključni za zajedničku odbranu"\n30. 11. 2021. 19:33 >> 19:57 0\nRADULOVIĆ U RIGI\nMinistar vanjskih poslova Đorđe Radulović kazao je da su tri ključna zadatka NATO-a – kolektivna i kooperativna bezbjednost, te upravljanje krizama i dalje relevantna, ali da ih treba prilagoditi novom bezbjednosnom okruženju.\nKako navode iz MVP, Radulović je učestvovao na sastanku ministara vanjskih poslova NATO u Letoniji.\nŠefovi diplomatija država članica Alijanse su na sesijama ministarskog sastanka razgovarali o pitanjima vezanim za evroatlantsku bezbjednost i sljedećim koracima u implementaciji zaključaka junskog, a u susret NATO samitu u Madridu sredinom 2022.\nU pogledu usvajanja sljedećeg Strateškog koncepta, Radulović je ukazao na centralnu ulogu koju transatlantska veza, jedinstvo i solidarnost imaju za zajedničku odbranu i bezbjednost.\n"Tri ključna zadatka NATO-a su kolektivna i kooperativna bezbjednost, te upravljanje krizama i dalje relevantna, ali da ih treba prilagoditi novom bezbjednosnom okruženju", istakao je Radulović.\nIstakao je da je potrebno da dokument obuhvati sve izazove i rizike, uključujući i one koji nijesu bili obuhvaćeni Strateškim konceptom iz 2010.\n"Poseban fokus bi trebalo da bude na jačanju otpornosti saveznica, ali i saradnji s partnerima, u prvom redu Evropskom unijom", dodao je Radulović.\nPo pitanju neproliferacije, kontrole naoružanja i razoružanja, Radulović istakao je posvećenost Crne Gore ovom pitanju i našem zalaganju za primjenu svih međunarodno-pravnih instrumenata koji regulišu ovu oblast.\n"Pokušaji da se naruši ili čak pronađe zamjena za Ugovor o neproliferaciji kose s opšte utvrđenim principima i pravilima procesa razoružanja, te da se samo dosljednom primjenom relevantnih ugovora o nuklearnom razoružanju i kontroli oružja može postići svijet bez nuklearnog oružja", ponovio je Radulović stav Crne Gore.\nNa marginama susreta u Rigi, Radulović je razgovarao sa ministrom spoljnih poslova Letonije Edgarsom Rinkevičsom.\nTom prilikom istaknuta je, kako navode, podrška našem putu ka EU, kao i odlična bilateralna saradnja dvije zemlje.\nMinistri vanjskih poslova konstatovali su takođe da je savezništvo u NATO dodatno ojačano našim doprinosom prisustvu Alijanse na Istoku.\nCG-NATO Đorđe Radulović